
Ρύθμιση Θεμάτων εργασίας, συνδικαλιστικών δικαιωμάτων, 
υγιεινής και ασφάλειας των εργαζομένων και οργάνωσης 
Υπουργείου Εργασίας και των εποπτευομένων από αυτό 
νομικών προσώπων και άλλες διατάξεις. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εκδίδομε τον ακόλουθο νόμο που ψήφισε η Βουλή: 

ΚΕΦΑΛΑΙΟ Α' 

Άρθρο 1 

Επιτροπές συνδικαλιστικών στελεχών 

Καταργείται η παρ. 2 του άρθρου 1 του ν. 1915/1990 
(ΦΕΚ 19 Α') και επαναφέρονται σε ισχύ τα εδάφια τρίτο 
και τέταρτο του άρθρου 15 του ν. 1264/1982 (ΦΕΚ 79 
Α'), όπως το άρθρο αυτό αντικαταστάθηκε από το άρθρο 
25 του ν. 1545/1985 (ΦΕΚ 91 Α ). 

Άρθρο 2 

1. Το άρθρο 21 του ν. 1264/1982 αντικαθίσταται ως 
εξής: 

"Άρθρο 21 

Προσωπικό Ασφαλείας 

1. Κατά τη διάρκεια της απεργίας η συνδικαλιστική 
οργάνωση, η οποία την κηρύσσει, έχει υποχρέωση να 
διαθέτει το αναγκαίο προσωπικό για την ασφάλεια των 
εγκαταστάσεων της επιχείρησης και την πρόληψη κα¬ 
ταστροφών και ατυχημάτων. 

2. Στις υπηρεσίες, οργανισμούς και επιχειρήσεις που 
αναφέρονται στο άρθρο 19 παρ. 2 του ν. 1264/1982, 
όπως συμπληρώθηκε με τις παραγράφους 1 και 2 του 
άρθρου 3 και του άρθρου 4 παρ. 1 του ν. 1915/1990 
των οποίων η λειτουργία έχει ζωτική σημασία για την 
εξυπηρέτηση βασικών αναγκών του κοινωνικού συνόλου, 
πέραν του προσωπικού ασφαλείας της προηγούμενης 
παραγράφου διατίθεται και προσωπικό για την αντιμε¬ 
τώπιση στοιχειωδών αναγκών του κοινωνικού συνόλου 
κατά τη διάρκεια της απεργίας. 

3. Το διατιθέμενο προσωπικό των παραγράφων 1 και 
2 του άρθρου αυτού παρέχει τις υπηρεσίες του κάτω 
από τις οδηγίες του εργοδότη, προς εκπλήρωση των 
σκοπών για τους οποίους διατίθεται. 


4. Το προσωπικό των παραγράφων 1 και 2 αυτού του 
άρθρου καθορίζεται με ειδική συμφωνία μεταξύ της 
αντιπροσωπευτικής συνδικαλιστικής οργάνωσης στην 
επιχείρηση και της διοίκησης της επιχείρησης. Η πλέον 
αντιπροσωπευτική είναι η συνδικαλιστική οργάνωση, η 
οποία έχει ως μέλη τους εργαζόμενους, που προέρ¬ 
χονται από όλους τους κλάδους της επιχείρησης. 

Αν στην επιχείρηση υπάρχουν περισσότερες συνδι¬ 
καλιστικές οργανώσεις, αντιπροσωπευτικότερη είναι ε¬ 
κείνη που συγκεντρώνει το μεγαλύτερο αριθμό μελών, 
που ψήφισαν κατά τις τελευταίες εκλογές για την 
ανάδειξη διοίκησης, ανεξάρτητα από τις ειδικότητες 
των εργαζομένων που είναι μέλη της. 

Οι λοιπές συνδικαλιστικές οργανώσεις δικαιούνται να 
παρέμβουν στις διαπραγματεύσεις και τις λοιπές δια¬ 
δικασίες. 

5. Για τις επιχειρήσεις δημόσιου χαρακτήρα ή κοινής 
ωφέλειας πέραν του προσωπικού της παρ. 2 με την 
ίδια συμφωνία είναι δυνατόν να καθορίζονται οι συγκε¬ 
κριμένες ανάγκες του κοινωνικού συνόλου, τις οποίες 

/πρέπει να καλύπτει η επιχείρηση σε περίπτωση απεργίας 
και οι συνέπειες για την παραβίαση της συμφωνίας. 
Κριτήρια για τα θέματα αυτά αποτελούν το είδος και 
η κοινωνική κρισιμότητα των υπηρεσιών και αγαθών, 
που παρέχει η επιχείρηση και η ανάγκη διασφάλισης 
της άσκησης του δικαιώματος της απεργίας. 

6. Η συμφωνία καταρτίζεται με απευθείας διαπραγ¬ 
ματεύσεις μεταξύ των μερών. Εως την 5η Νοεμβρίου 
κάθε ημερολογιακού έτους ένα από τα ενδιαφερόμενο 
μέρη καλεί το άλλο σε διαπραγμάτευση με εξώδικη 
κλήση, στην οποία περιέχεται υποχρεωτικά η πρόταση 
για καθορισμό του προσωπικού των παραγράφων 1 και 
2 αυτού του άρθρου. Η κλήση επιδίδεται με δικαστικό 
επιμελητή και κατά τον ίδιο τρόπο κοινοποιείται στο 
Υπουργείο Εργασίας. 

7. Η συμφωνία καταρτίζεται το αργότερο έως τις 25 
Νοεμβρίου κάθε ημερολογιακού έτους και κατατίθεται 
στην αρμόδια υπηρεσία του Υπουργείου Εργασίας, μέσα 
σε πέντε (5) ημέρες από την υπογραφή της. Η συμφωνία 
αυτή ισχύει ολόκληρο το ημερολογιακό έτος που ακο¬ 
λουθεί. 

8. Εάν δεν τηρηθεί η διαδικασία της παρ. 5 αυτού 
του άρθρου ή αν η συμφωνία δεν καταρτισθεί έως την 
25η Νοεμβρίου ή δεν κατατεθεί στο Υπουργείο Εργασίας 

μέσα στην προθεσμία που ορίζεται στην παρ. 5 του 
άρθρου αυτού τα μέρη υποχρεούνται να προσφύγουν 
στη διαδικασία της μεσολάβησης σύμφωνα με τις δια¬ 
τάξεις του άρθρου 15 του ν. 1876/1990 (ΦΕΚ 27 Α'). 

Η μεσολάβηση πρέπει να ολοκληρωθεί μέσα σε δε¬ 
καπέντε (15) ημέρες από την ανάληψη των καθηκόντων 
του μεσολαβητή. 

Εάν η μεσολάβηση δεν καταλήξει σε συμφωνία κάθε 
ενδιαφερόμενη πλευρά έχει δικαίωμα να παραπέμψει 
το θέμα στην επιτροπή του άρθρου 15 του ν. 1264/1982, 
όπως αντικαταστάθηκε από το άρθρο 25 του ν. 1545/ 
1985. 

9. Όλα τα ζητήματα των παραγράφων 1, 2, 3 και 4 
αυτού του άρθρου μπορούν να ρυθμίζονται και με 
συλλογικές συμβάσεις εργασίας για όλες τις επιχειρή¬ 
σεις ανεξάρτητα από το δημόσιο ή μη χαρακτήρα τους 
και την υπαγωγή τους ή μη στην κοινή ωφέλεια." 

2. Η πρώτη εφαρμογή της διαδικασίας των παραγρά¬ 
φων 5, 6 και 7 αυτού του άρθρου για την κατάρτιση 
ειδικής συμφωνίας για το προσωπικό των παραγράφων 
1 και 2 αυτού του άρθρου αρχίζει από την 1η Οκτωβρίου 
1994. 

Άρθρο 3 

Δημόσιος διάλογος 

Ι.α) Οι συνδικαλιστικές οργανώσεις που κηρύσσουν 
απεργία στις υπηρεσίες, οργανισμούς και επιχειρήσεις 
που αναφέρονται στο άρθρο 19 παρ. 2 του ν. 1264/1982, 
όπως συμπληρώθηκε με τις παραγράφους 1 και 2 του 
άρθρου 3 του ν. 1915/1990, πριν ασκήσουν το δικαίωμα 
της απεργίας υποχρεούνται να καλέσουν τον εργοδότη 
με έγγραφο, που κοινοποιείται με δικαστικό επιμελητή 
σε δημόσιο διάλογο για τα αιτήματα αυτής. 

β) Στις λοιπές επιχειρήσεις η συνδικαλιστική οργάνωση 
που κηρύσσει την απεργία έχει την ευχέρεια να ζητήσει 
τη διεξαγωγή δημόσιου διαλόγου σύμφωνα με τις δια¬ 
τάξεις αυτού του άρθρου πριν ή και κατά τη διάρκεια 
της απεργίας. 

γ) Ευχέρεια να ζητήσει τη διαξεγωγή δημόσιου δια¬ 
λόγου έχει και ο εργοδότης, όταν με οποιονδηποτε 
τρόπο πληροφορηθεί τα αιτήματα της απεργίας, ή την 
κήρυξη απεργίας, ή κρίνει ότι υπάρχει κίνδυνος διατά¬ 
ραξης της εργασιακής ειρήνης στην επιχείρηση. 

2. Ο δημόσιος διάλογος διεξάγεται μέσα σε σαράντα 
οκτώ (48) ώρες από την κοινοποίηση της σχετικής 
πρόσκλησης στην οποία ορίζεται ο τόπος και ο χρόνος 
της συνάντησης. 

Τις συζητήσεις διευθύνει ένας μεσολαβητής που ε¬ 
πιλέγεται με συμφωνία των μερών από τον κατάλογο 
μεσολαβητών - διαιτητών του Οργανισμού Μεσολάβη¬ 
σης και Διαιτησίας. 

Εάν δεν υπάρξει συμφωνία για το πρόσωπο του 
μεσολαβητή, η πλευρά που ζήτησε τη διεξαγωγή δη¬ 
μόσιου διαλόγου με αίτησή της προς τον Οργανισμό 
Μεσολάβησης και Διαιτησίας, ζητεί μέσα σε σαράντα 
οκτώ (48) ώρες τον ορισμό μεσολαβητή με τη διαδικασία 
της κλήρωσης, στην οποία καλείται να παραστεί και η 
άλλη πλευρά. 

Σε κάθε περίπτωση ο μεσολαβητής αναλαμβάνει τα 
καθήκοντά του μέσα σε είκοσι τέσσερις (24) ώρες από 
την ανάδειξή του και ο δημόσιος διάλογος αρχίζει από 
την ημέρα ανάληψης των καθηκόντων του μεσολαβητή. 

3. Ο μεσολαβητής προσπαθεί να επιτύχει προσέγγιση 
απόψεων κατά το συντομότερο δυνατό χρόνο και έχει 


όλα τα δικαιώματα και τις υποχρεώσεις, που προβλέ- 
πονται από τις διατάξεις του άρθρου 15 παρ. 4 και 5 
του ν. 1876/1990 (ΦΕΚ 27 Α'). 

Εάν μέσα σε σαράντα οκτώ (48) ώρες δεν επιτευχθεί 
η προσέγγιση των απόψεων, ο μεσολαβητής έχει δι¬ 
καίωμα να υποβάλει στα μέρη έκθεση για τα αιτήματα 
της απεργίας με βάση τις απόψεις των μερών και τη 
σχετική τεκμηρίωση. 

Η έκθεση του μεσολαβητή κοινοποιείται στα μέρη με 
δικαστικό επιμελητή μέσα σε είκοσι τέσσερις (24) ώρες 
από τη λήξη της μεσολάβησης. Η έκθεση είναι δυνατόν 
να δημοσιευθεί στον ημερήσιο τύπο από το μεσολαβητή 
έπειτα από συμφωνία των μερών που έχει ληφθεί κατά 
τη διάρκεια της διαδικασίας του δημόσιου διαλόγου ή 
από οποιοδήποτε μέρος χωρίς να απαιτείται προηγού¬ 
μενη συμφωνία. 

4. Κατά τη διεξαγωγή του δημόσιου διαλόγου, πέραν 
των κοινών και κατ' ιδίαν διαβουλεύσεων του μεσολαβητή 
με τα μέρη, μπορούν να κληθούν να συμμετέχουν 
εκπρόσωποι συνδικαλιστικών και εργοδοτικών οργανώ¬ 
σεων, καθώς και εκπρόσωποι αρμόδιων δημοσίων υπη¬ 
ρεσιών, κοινωνικών φορέων και μέσων μαζικής ενημέ¬ 
ρωσης, έπειτα από σχετική συμφωνία των μερών. 

5. Η διεξαγωγή του δημόσιου διαλόγου δεν αναστέλλει 
την άσκηση του δικαιώματος της απεργίας. 

6. Η προσφυγή ενώπιον των αρμόδιων δικαστηρίων 
για θέματα σχετικά με την εφαρμογή των άρθρων 19 
έως 22 του ν. 1264/1982, όπως τροποποιούνται από 
τις διατάξεις αυτού του νόμου, και σχετικά με την 
εφαρμογή του άρθρου 3 του νόμου αυτού, δεν μπορεί 
να ασκηθεί κατά το χρόνο διεξαγωγής του δημόσιου 
διαλόγου. 

7. Με συμφωνία των μερών μπορούν να ρυθμιστούν 
όλα τα διαδικαστικά θέματα διεξαγωγής δημόσιου δια¬ 
λόγου, περιλαμβανομένης της διάρκειας του δημόσιου 
διαλόγου, της ελεύθερης επιλογής μεσολαβητή και της 
αναστολής του δικαιώματος απεργίας. 

Άρθρο 4 

Επαναπρόσληψη απολυθέντων για 
συνδικαλιστικούς λόγους 

1. Οι εργαζόμενοι, που απολύθηκαν για τους λόγους, 
που αναφέρονται στις καταργούμενες διατάξεις, έχουν 
δικαίωμα να ζητήσουν την επαναπρόσληψή τους. 

2. Μέσα σε τρεις (3) μήνες από την έναρξη ισχύος 
αυτού του νόμου, απολυθέντες για τους λόγους της 
παρ. 1 του άρθρου 1 και του άρθρου 6 του ν. 1915/1990 
(ΦΕΚ 186 Α’), έχουν δικαίωμα να υποβάλουν αίτηση για 
επαναπρόσληψη προς τον εργοδότη μαζί με όλα τα 
σχετικά δικαιολογητικά, που αποδεικνύουν συμμετοχή 
του απολυθέντος σε αυτή τη συνδικαλιστική δραστη¬ 
ριότητα. 

3. Ο εργοδότης υποχρεούται μέσα σε ένα (1) μήνα 
από την υποβολή της αίτησης να απαντήσει εγγράφως 
και να επαναπροσλάβει τον εργαζόμενο. Η απάντηση 
κοινοποιείται στον ενδιαφερόμενο με δικαστικό επιμε¬ 
λητή. 

Εάν ο εργοδότης αρνηθεί την επαναπρόσληψη, η 
άρνησή του έχει τις συνέπειες της μονομερούς και 
αδικαιολόγητης καταγγελίας σύμβασης εργασίας εκ μέ¬ 
ρους του εργοδότη, που επέρχεται από την κοινοποίηση 
της απάντησής του προς τον ενδιαφερόμενο ή την 
πάροδο άπρακτης της προθεσμίας απάντησης. Το χρο¬ 
νικό διάστημα από την αρχική καταγγελία της σύμβασης 

εργασίας μέχρι την άρνηση του εργοδότη να δεχθεί 
την επαναπρόσληψη, θεωρείται χρόνος εργασίας μόνον 
ως προς τον υπολογισμό της αποζημίωσης λόγω από¬ 
λυσης. Ο εργοδότης μπορεί να αρνηθεί την επανα¬ 
πρόσληψη μόνο με προσφυγή στο αρμόδιο δικαστήριο 
που δικάζει κατά τη διαδικασία των εργατικών διαφορών 
μέσα σε αποκλειστική προθεσμία τριάντα (30) ημερών 
από την υποβολή της σχετικής αίτησης για επαναπρόσ¬ 
ληψη. 

5. Δεν αναγνωρίζεται στους απολυθέντες για τους 
λόγους της παρ. 1 του άρθρου 1 και του άρθρου 6 του 
ν. 1915/1990 (ΦΕΚ 186 Α'), δικαίωμα για την καταβολή 
μισθών υπερημερίας για το χρονικό διάστημα που με¬ 
σολαβεί από την απόλυση μέχρι την κοινοποίηση της 
άρνησης του εργοδότη για πρόσληψη, σύμφωνα με την 
παράγραφο 3 αυτού του άρθρου. 

6 Οι διαφορές που προκύπτουν από την εφαρμογή 
αυτού του άρθρου μπορούν να επιλυθούν με προσφυγή 
στη διαδικασία της συμφιλίωσης του άρθρου 13 του ν 
1876/1990 (ΦΕΚ 27 Α'). 

Ο συμφιλιωτής, πέραν του πρακτικού που καταρτίζει, 
έχει υποχρέωση να διατυπώσει και πρόταση για την 
επίλυση της διαφοράς. 

Αξιώσεις εργαζομένων σύμφωνα με τις διατάξεις αυ¬ 
τού του νόμου ασκούνται ενώπιον των αρμόδιων δικα¬ 
στηρίων μέσα σε αποσβεστική προθεσμία έξι (6) μηνών 
από την ημέρα ισχύος αυτού του νόμου. 

7. Μέλη διοίκησης Πρωτοβάθμιων, Δευτεροβάθμιων 
και Τριτοβάθμιων Οργανώσεων, που απολύθηκαν για 
συνδικαλιστική δραστηριότητα, επανέρχονται αυτοδι¬ 
καίως στη θέση τους χωρίς την τήρηση της αναφερό- 
μενης παραπάνω διαδικασίας. 

Άρθρο 5 

Πόροι συνδικαλιστικών οργανώσεων 

1. Η παρ. 4 του άρθρου 7 του ν. 1915/1990, όπως 
αντικαταατάθηκε με την παρ. 1 του άρθρου 1 του ν. 
2091/1992 (ΦΕΚ 180 Α ) αντικαθίσταται ως εξής: 

4. Στις δευτεροβάθμιες και τριτοβάθμιες συνδικαλι¬ 
στικές οργανώσεις, καθώς και στην Εθνική Συνομο¬ 
σπονδία Ατόμων με Ειδικές Ανάγκες, θα καταβάλλεται 
από 1.1.1994 ποσοστό κατώτατο δεκαπέντε τοις εκατό 
(15%) έως είκοσι πέντε τοις εκατό (25%) των πόρων 
του Οργανισμού Εργατικής Εστίας (Ο.Ε.Ε.), που προέρ¬ 
χονται από τις καταβαλλόμενες εισφορές, για την κά¬ 
λυψη μερική ή ολική λειτουργικών και άλλων δαπανών 
τους σχετικά με την εξυπηρέτηση των σκοπών τους 
και ιδίως για: 

α. Λειτουργικές δαπάνες εγκατάστασης και λειτουρ¬ 
γίας της συνδικαλιστικής οργάνωσης, όπως στέγη, θέρ¬ 
μανση, ύδρευση, ηλεκτροδότηση, τηλεφωνικές συνδια¬ 
λέξεις, μισθοδοσία προσωπικού, αγορά και συντήρηση 
εξοπλισμού, επίπλωση γραφείων, έξοδα αμοιβών δικα¬ 
στικών αντιπροσώπων για τη διεξαγωγή αρχαιρεσιών. 

β. Δαπάνες για τη διεξαγωγή επιστημονικών ερευνών, 
σεμιναρίων, διοργάνωση συζητήσεων - διαλέξεων, συ¬ 
νεδρίων, πραγματοποίηση εκδόσεων για θέματα δικαίου 
της εργασίας, κοινωνικής ασφάλισης, κοινωνιολογίας 
της εργασίας, οικονομίας της εργασίας και εργασιακών 
σχέσεων γενικότερα. 

γ. Δαπάνες για ταξίδια και διαμονή στην Ελλάδα και 
το εξωτερικό, με σκοπό την ανάπτυξη σχέσεων με 
συνδικαλιστικές οργανώσεις και Διεθνείς Οργανισμούς 
που προωθούν την πολιτική εργασιακών σχέσεων". 


2. Στην παρ. 4 τού άρθρου 7 του ν. 1915/1990, όπως 
αντικαταατάθηκε με την πάρ. ;ΐ. του άρθρου αυτού, 
προστίθενται παράγραφοι 5 και 6 ως εξής: 

5. Τα θέματα- που αφορούν τον τρόπο κατανομής 
και καταβολής των χρηματικών ποσών και τη διαδικασία 
πιστοποίησης της εκτέλεσης των δαπανών, που ανα- 
φέρονται στις παραγράφους α', β' και γ' ανωτέρω, 
ρυθμίζονται με αποφάσεις του Υπουργού Εργασίας, που 
εκδίδονται έπειτα από γνώμη τού Διοικητικού Συμβουλίου 
του Ο.Ε.Ε. και δημοσιεύονται στην Εφημερίδα της Κυ- 
βερνήσεως. 

6. Πρωτοβάθμιες συνδικαλιστικές οργανώσεις, εφόσον 
έχουν τουλάχιστον 500 ψηφίσαντα μέλη, καθώς και 
οργανώσεις συνταξιούχων καΤ εξαίρεση, είναι δυνατόν 
να επιχορηγούνται, σύμφωνα με τα προβλεπόμενα στην 
παρ. 4, έπειτα από αίτησή τους και προηγούμενη γνώμη 
της Γ Σ.Ε.Ε., η οποία εισάγει το θέμα στο Δ.Σ. του 
Ο.Ε.Ε.. Εάν η σχετική αίτηση δεν γίνει δεκτή από το 
Δ.Σ. του Ο.Ε.Ε., σύμφωνα με όσα ορίζονται στην παρ. 
3, η ενδιαφερόμενη οργάνωση απευθύνεται στον Υ¬ 
πουργό Εργασίας, ο οποίος με αιτιολογημένη απόφασή 
του μπορεί να εγκρίνει σχετική επιχορήγηση." 

Άρθρο 6 

Θέματα συλλογικών συμβάσεων εργασίας - 
Συνδικαλιστικές άδειες 

1. Είναι ανίσχυρη η καταγγελία συλλογικής σύμβασης 
εργασίας που έχει κυρωθεί με νόμο. 

2. Το τελευταίο εδάφιο της παρ. 2 του άρθρου 28 
του ν. 2085/1992 (ΦΕΚ 170 Α ) καταργείται από τότε 
που ίσχυσε. 

3. Χορηγούνται συνδικαλιστικές άδειες: 

α) στα μέλη της Διοίκησης της πλέον αντιπροσω¬ 
πευτικής τριτοβάθμιας συνδικαλιστικής οργάνωσης για 
όσο χρόνο διαρκεί η θητεία τους, β) στον Πρόεδρο 
των Εργατικών Κέντρων και των Ομοσπονδιών, εφόσον 
οι υπαγόμενες σε αυτά πρωτοβάθμιες συνδικαλιστικές 
οργανώσεις έχουν μέχρι 1500 ψηφίσαντα μέλη, δεκα¬ 
πέντε (15) ημέρες το μήνα, γ) στον Πρόεδρο των 
Εργατικών Κέντρων και των Ομοσπονδιών, εφόσον οι 
υπαγόμενες σε άυτά πρωτοβάθμιες συνδικαλιστικές ορ¬ 
γανώσεις έχουν από 1501-10000 ψηφίσαντα μέλη, για 
όσο χρόνο διαρκεί η θητεία του, δ) στον Πρόεδρο και 
Γενικό Γραμματέα των Εργατικών Κέντρων και Ομο¬ 
σπονδιών, εφόσον οι υπαγόμενες σε αυτό οργανώσεις 
έχουν άνω των 10000 ψηφισάντων μελών για όσο χρόνο 
διαρκεί η θητε{α τους. 

Οι ημέρες αυτές είναι πληρωνόμενες. 

Άρθρο 7 

Διοικητική και Λειτουργική Ανεξαρτησία του 
Οργανισμού Μεσολάβησης και Διαιτησίας 

1. Στο πρώτο εδάφιο της παρ. 1 του άρθρου 17 του 
ν. 1876/1990 (ΦΕΚ 27 Α) προστίθενται τα εξής: 

"Ο οργανισμός είναι ανεξάρτητος φορέας και λει¬ 
τουργεί στο πλαίσιο των διατάξεων αυτού του νόμου 
και των κανονιστικών πράξεων, που εκδίδονται με ε¬ 
ξουσιοδότησή του κατά παρέκκλιση των διατάξεων, που 
αφορούν το δημόσιο τομέα*. 

Η διάταξη της παρ. 3 του άρθρου 17 του ν. 1876/1990 
(ΦΕΚ 27 Α') αντικαθίσταται ως εξής: 

"3. Με προεδρικά διατάγματα, που εκδίδονται με 
πρόταση του Υπουργού Εργασίας, έπειτα από σύμφωνη 

γνώμη του διοικητικού συμβουλίου του οργανισμού, ρυθ¬ 
μίζεται κάθε λεπτομέρεια που αφορά τις παραγράφους 
1 και 2 του άρθρου αυτού. 

Μεταξύ άλλων, ρυθμίζεται ο αριθμός των θέσεων 
μεσολαβητών - διαιτητών και του διοικητικού ή άλλου 
προσωπικού.". 

Άρθρο 8 

Συμβούλια εργαζομένων 

1. Επεκτείνεται η εφαρμογή των διατάξεων του ν. 
1767/1988 (ΦΕΚ 63 Α ) στις επιχειρήσεις που υπάγονται 
στο ν. 1365/1983 (ΦΕΚ 80 Α’), εφόσον τα προβλεπόμενα 
από αυτόν Συμβούλια Εργαζομένων δεν έχουν συσταθεί. 

2. Οι προθεσμίες της παρ. 5 του άρθρου 3 του ν. 
1767/1988 είναι ενδεικτικές ως προς τη σύγκληση των 
γενικών συνελεύσεων. 

3. Η διάταξη της παρ. 4 του άρθρου 12 του ν. 
1767/1988 αντικαθίσταται ως εξής: 

“4. Αποφασίζουν από κοινού με τον εργοδότη για τα 
κατωτέρω θέματα: 

α) Την κατάρτιση του εσωτερικού κανονισμού της 
επιχείρησης. 

β) Τον κανονισμό υγιεινής και ασφάλειας της επιχεί¬ 
ρησης. 

γ) Την κατάρτιση ενημερωτικών προγραμμάτων για 
τις νέες μεθόδους οργάνωσης της επιχείρησης και τη 
χρήση νέων τεχνολογιών. 

δ) Τον προγραμματισμό της επιμόρφωσης της διαρ¬ 
κούς εκπαίδευσης και της μετεκπαίδευσης του προσω¬ 
πικού, ιδιαίτερα μετά από κάθε μετατροπή της τεχνο¬ 
λογίας. 

ε) Τον τρόπο ελέγχου της παρουσίας και της συ¬ 
μπεριφοράς του προσωπικού στα πλαίσια της προστα¬ 
σίας της προσωπικότητας των εργαζομένων ιδίως α¬ 
πέναντι στα οπτικοακουστικά μέσα, 
στ) Τον προγραμματισμό των κανονικών αδειών, 
ζ) Την επανένταξη των αναπήρων από εργατικό 
ατύχημα που έγινε στην επιχείρηση σε κατάλληλες γι’ 
αυτούς θέσεις απασχόλησης. 

η) Τον προγραμματισμό και τον έλεγχο πολιτιστικών, 
ψυχαγωγικών και κοινωνικών εκδηλώσεων. 

Για όλα τα παραπάνω θέματα καταρτίζεται γραπτή 
συμφωνία, η οποία ισχύει από την κατάθεσή της στην 
αρμόδια υπηρεσία του Υπουργείου Εργασίας και έχει 
κανονιστική ισχύ. Η συμφωνία αναρτάται στον πίνακα 
ανακοινώσεων του Συμβουλίου Εργαζομένων. 

Σε περίπτωση διαφωνίας μεταξύ εργοδότη και Συμ¬ 
βουλίου Εργαζομένων για τη ρύθμιση των ανωτέρω 
θεμάτων, η διαφορά επιλύεται με τη διαδικασία της 
μεσολάβησης και παραπομπή στη διαιτησία, σύμφωνα 
με τα άρθρα 15 και 16 του ν. 1876/1990 (ΦΕΚ 27 Α'). 

Οι ανωτέρω αρμοδιότητες ασκούνται από το Συμβού¬ 
λιο Εργαζομένων, εφόσον στην επιχείρηση δεν λει¬ 
τουργεί συνδικαλιστική οργάνωση, και τα θέματα αυτά 
δεν ρυθμίζονται με Συλλογική Σύμβαση Εργασίας." 

Άρθρο 9 

Άδεια μητρότητας 

1. Κυρώνεται και αποκτά ισχύ νόμου η διάταξη του 
άρθρου 7 της Εθνικής Συλλογικής Σύμβασης Εργασίας 
της 9.6.1993 (πράξη κατάθεσης στο Υπουργείο Εργασίας 
37/11.6.1993), η οποία έχει ως εξής: 

Η συνολική διάρκεια της άδειας μητρότητας ορίζεται 
σε δεκαέξι (16) εβδομάδες. Οκτώ (8) εβδομάδες θα 


χορηγούνται υποχρεωτικά πριν από την πιθανή ημερο¬ 
μηνία τοκετού και οι υπόλοιπες οκτώ (8) μετά τον 
τοκετό. Σε περίπτωση που ο τοκετός πραγματοποιηθεί 
σε χρόνο προγενέστερο από αυτόν που είχε αρχικά 
πιθανολογηθεί, το υπόλοιπο της άδειας θα χορηγείται 
υποχρεωτικά μετά τον τοκετό, ώστε να εξασφαλίζεται 
χρόνος συνολικής άδειας δεκαέξι (16) εβδομάδων. Ο 
χρόνος αυτής της άδειας αμείβεται σύμφωνα με τις 
προβλεπόμενες για το θέμα αυτό διατάξεις." 

2. Οι παροχές μητρότητας από ασφαλιστικούς ορ¬ 
γανισμούς, όπως καταβάλλονται μέχρι σήμερα, επεκτεί- 
νονται και στη 16η εβδομάδα. 

Άρθρο 10 

Καταργούμενες διατάξεις - κωδικοποίηση 

1. Από την έναρξη ισχύος του παρόντος νόμου 
καταργούνται οι διατάξεις των άρθρων 1, 2, 4, 5 και 6 
του ν. 1915/1990, καθώς και οι διατάξεις των παρ. 3 
και 4 του άρθρου 28 του ν. 2085/1992 (ΦΕΚ 170 Α ). 

2. Οι δίκες που αφορούν αιτήματα αναγνώρισης δι¬ 
καιώματος προαγωγής ή αξιώσεις από την παράλειψη 
προαγωγής, που άρχισαν κατά την περίοδο ισχύος της 
παρ. 3 του άρθρου 28 του ν. 2085/1992 συνεχίζονται 
στρεφόμενες μόνον κατά του εργοδότη. Για τη δικαστική 
επιδίωξη των δικαιωμάτων αυτών ισχύει η συνήθης 
παραγραφή του άρθρου 250 του Αστικού Κώδικα. 

3. Με προεδρικό διάταγμα, που εκδίδεται ύστερα από 
πρόταση του Υπουργού Εργασίας, κωδικοποιούνται σε 
ενιαίο κείμενο με τον τίτλο "Συνδικαλιστικά δικαιώματα 
και συνδικαλιστικές ελευθερίες" όλες οι ρυθμίσεις του 
κεφαλαίου Α' αυτού του νόμου, του ισχΰοντος ν. 1264/ 
1982, του ν. 1915/1990 και των συναφών νομοθετικών 
ρυθμίσεων. Κατά την κωδικοποίηση αυτή επιτρέπεται η 
νέα διάρθρωση της νομοθετικής ύλης, η συγχώνευση, 
ο χωρισμός και η δημιουργία νέων άρθρων, η φραστική 
διευκρίνιση, η διόρθωση και η προσαρμογή της ορολο- 
γίος, χωρίς να αλλοιώνεται η έννοια των ισχυουσών 
διατάξεων. 

Η κωδικοποίηση αυτή γίνεται από εννεαμελή επιτροπή 
που συνεδριάζει εκτός ωρών εργασίας των δημοσίων 
υπηρεσιών και που συγκροτείται με απόφαση του Υ¬ 
πουργού Εργασίας. Πρόεδρος ορίζεται ο Γ ενικός Γ ραμ- 
ματέας του Υπουργείου Εργασίας και μέλη προϊστάμενοι 
διευθύνσεων και ειδικό επιστημονικό προσωπικό του 
Υπουργείου Εργασίας. Στην επιτροπή μετέχουν και δύο 
επιστήμονες υποδεικνυόμενοι ένας από τους εργαζό¬ 
μενους (Γ,Σ.Ε.Ε.) και ένας από τις εργοδοτικές οργα¬ 
νώσεις. Αναπληρωτής του προέδρου ορίζεται ο προϊ¬ 
στάμενος του γραφείου Νομικού Συμβουλίου του Κρά¬ 
τους στο Υπουργείο Εργασίας. Εισηγητής χωρίς ψήφο 
ορίζεται από τον πρόεδρο αρμόδιος τμηματάρχης ή 
διευθυντής του Υπουργείου Εργασίας. 

ΚΕΦΑΛΑΙΟ Β' 

Θέματα αρμοδιότητας του Οργανισμού 

Απασχόλησης Εργατικού Δυναμικού (Ο.Α.Ε.Δ.) 

Άρθρο 11 

1. Το άρθρο 8 του ν. 1836/1989 αντικαθίσταται ως 
εξής: 

"Άρθρο 8 

1. Με απόφαση του Διοικητικού Συμβουλίου (Δ.Σ.) του 
Ο.Α.Ε.Δ. μπορεί να ανατίθεται στο Δημόσιο, σε φορείς 
του δημόσιου και ιδιωτικού τομέα, περιλαμβανομένων 

των επιχειρήσεων των οργανισμών τοπικής αυτοδιοί¬ 
κησης (Ο.Τ.Α.) και των ιδιωτικών επιχειρήσεων, των 
συνεταιρισμών, σωματείων, συλλόγων και οργανώσεων 
μη κερδοσκοπικού χαρακτήρα, η εκτέλεση προγραμμά¬ 
των επαγγελματικής κατάρτισης στο σύνολό τους, στο 
θεωρητικό ή πρακτικό μέρος της, για ανέργους και 
εργαζόμενους. Η δαπάνη των προγραμμάτων αυτών, 
για διάστημα που δεν υπερβαίνει τους δώδεκα (12) 
μήνες, βαρύνει τον Ο.Α.ΕΑ. 

2. Στους εκπαιδευόμενους ανέργους καταβάλλεται 
από τον Οργανισμό εκπαιδευτικό επίδομα, το ύψος του 
οποίου καθορίζεται κάθε φορά από το Δ.Σ. του Οργα¬ 
νισμού. Με όμοια απόφαση προσδιορίζεται και το ύψος 
της αποζημίωσης των εκπαιδευτικών, που απασχολού¬ 
νται σε προγράμαμτα επαγγελματικής κατάρτισης. Με 
απόφαση του Υπουργού Εργασίας, μετά από γνώμη του 
Δ.Σ. του Οργανισμού, μπορεί να καθορίζονται οι όροι 
επιχορήγησης εργοδοτών στους οποίους ασκούνται 
μαθητές-τεχνίτες των Σχολών Μαθητείας και μαθητές 
των Ινστιτούτων Επαγγελματικής Κατάρτισης του 
Ο.Α.Ε.Δ., με την προϋπόθεση ότι στην ανωτέρω επι¬ 
χορήγηση συμμετέχει η Ευρωπαϊκή Ένωση. 

3. Με απόφαση του Δ.Σ., ο Οργανισμός μπορεί να 
συνεργάζεται με νομικά πρόσωπα δημοσίου δικαίου, 
καθώς και με νομικά πρόσωπα ιδιωτικού δικαίου, τόσο 
του δημόσιου, όσο και του ιδιωτικού τομέα για την 
εκτέλεση προγραμμάτων επαγγελματικού προσανατο¬ 
λισμού, πρακτικής άσκησης και εργασιακής εμπειρίας 
για νέους έως τριάντα (30) ετών. 

Η δαπάνη των προγραμμάτων αυτών για χρονικό 
διάστημα που δεν υπερβαίνει τους έξι (6) μήνες βαρύνει 
τον Οργανισμό. Στους συμμετέχοντες στα ανωτέρω 
προγράμματα μπορεί να καταβάλλεται από τον Οργα¬ 
νισμό ειδικό επίδομα. 

4. Με αποφάσεις του Υπουργού Εργασίας, που εκ- 
δίδονται έπειτα από γνώμη του Δ.Σ. του Οργανισμού, 
ρυθμίζονται οι όροι ανάθεσης και συνεργασίας για την 
εκτέλεση προγραμμάτων των παραγράφων 1 και 3. 

Με σύμβαση, που καταρτίζεται μεταξύ Οργανισμού 
και των φορέων των παραγράφων 1 και 3, καθορίζονται 
οι όροι συνεργασίας και ο τρόπος εκτέλεσης των 
σχετικών προγραμμάτων. 

5. Νομικά πρόσωπα δημόσιου και ιδιωτικού τομέα, 
περιλαμβανομένων των επιχειρήσεων των Ο.Τ.Α., που 
έχουν καταρτίσει επαγγελματικά ανέργους σύμφωνα με 
τις διατάξεις αυτού του άρθρου, εφόσον με τη λήξη 
της επαγγελματικής κατάρτισης προσλάβουν ποσοστό 
τουλάχιστον πενήντα τοις εκατό (50%) από τους επι- 
μορφωθέντες, επιχορηγούνται για το πρώτο έτος της 
απασχόλησής τους σύμφωνα με το άρθρο 29 του ν. 
1262/1982, όπως ισχύει σύμφωνα με το άρθρο 23 παρ. 
13 του ν. 1892/1990 (ΦΕΚ 101 Α'). 

6. Με αποφάσεις του Υπουργού Εργασίας, που εκ- 
δίδονται μετά από γνώμη του Δ.Σ. του Ο.Α.Ε.Δ., είναι 
δυνατόν να συνιστώνται στον Οργανισμό πρόσκαιρες 
ή διαρκείς επιτροπές και ομάδες εργασίας με τη συμ¬ 
μετοχή επιστημόνων και εμπειρογνωμόνων του ιδιωτικού 
ή δημόσιου τομέα και εκπροσώπων των κοινωνικών 
εταίρων για τη μελέτη θεμάτων σχετικά με την άσκηση 
των αρμοδιοτήτων του Ο.Α.Ε.Δ.. Με όμοιες αποφάσεις 
είναι δυνατόν να συσταθεί συλλογικό όργανο για τον 
έλεγχο των κάθε φύσεως κοινοτικών προγραμμάτων 
που διαχειρίζεται ο Οργανισμός. 

Με τις προαναφερόμενες αποφάσεις ρυθμίζεται και 


κάθε θέμα σχετικά με τη σύνθεση, τη συγκρότηση, τη 
λειτουργία, τις αρμοδιότητες, την αποζημίωση των με¬ 
λών, την ανάθεση ελεγκτικού ή άλλου έργου και σε 
υπαλλήλους του Ο.Α.Ε.Δ. με πρόσθετη αμοιβή και κάθε 
άλλη σχετική λεπτομέρεια. 

7. Με αποφάσεις του Δ.Σ. ο Ο.Α.Ε.Δ. είναι δυνατόν 
να ενισχύει φορείς του δημόσιου και ιδιωτικού τομέα 
της ημεδαπής και της αλλοδαπής και να συνεργάζεται 
με αυτούς για την εκτέλεση προγραμμάτων των Κρα¬ 
τώ ν-Μ ελών της Ευρωπαϊκής Ένωσης ή τρίτων κρατών 
που αφορούν την προώθηση της απασχόλησης, τον 
επαγγελματικό προσανατολισμό, την επαγγελματική κα¬ 
τάρτιση και επιμόρφωση. Επίσης, είναι δυνατόν να 
αναλαμβάνει για λογαριασμό αυτών των φορέων την 
οικονομική διαχείριση προγραμμάτων που απαιτούν δια¬ 
κρατική συνεργασία, σύσταση δικτύων και κάθε είδους 
εταιρικών ή κοινοπρακτικών σχέσεων μεταξύ ελληνικών 
φορέων και αντίστοιχων φορέων των Κρατών-Μελών 
της Ευρωπαϊκής Ένωσης ή τρίτων κρατών. 

Η δαπάνη των προγραμμάτων αυτών βαρύνει κατά 
περίπτωση τον Οργανισμό, τους συνεργαζόμενους φο¬ 
ρείς της ημεδαπής και της αλλοδαπής και τα Διαρθρωτικά 
Ταμεία της Ευρωπαϊκής Ένωσης. 

Με απόφαση του Δ.Σ. ο Οργανισμός καταρτίζει σύμ¬ 
βαση στην οποία ορίζεται η δαπάνη, η διάρκεια, οι 
ειδικοί όροι υποστήριξης, συντονισμού, συνεργασίας ή 
ανάθεσης έργου, σύμφωνα με τις ρυθμίσεις που διέπουν 
τα κοινοτικά και μη προγράμματα*. 

2. Στο τέλος της παρ. 6 του άρθρου 4 του ν. 1836/ 
1989 προστίθεται εδάφιο ως εξής: 

"Συνδικαλιστικές οργανώσεις εργαζομένων και οργα¬ 
νώσεις εργοδοτών μπορούν να συνάπτουν προγραμ¬ 
ματικές συμβάσεις ή να συμπράττουν με άλλους φορείς 
σε αυτές". 

3. Ο Ο.Α.Ε.Δ. μπορεί να καταρτίζει συμβάσεις με 
επιχειρήσεις του δημόσιου και ιδιωτικού τομέα για πα¬ 
ροχή τεχνογνωσίας που αφορά τις ανάγκες επαγγελ¬ 
ματικής κατάρτισης και λοιπές δραστηριότητές τους. 

Με αποφάσεις του Υπουργού Εργασίας, που εκδίδο- 
νται έπειτα από γνώμη του Δ.Σ. του Ο.Α.Ε.Δ., καθορί¬ 
ζονται οι όροι σύναψης των παραπανω συμβάσεων. 

4. Η διάταξη της παρ. 1 του άρθρου 6 του ν. 709/1977 
(ΦΕΚ 282 Α) αντικαθίσταται ως εξής: 

Ί. Ομογενείς και πολίτες με ιθαγένεια κράτους που 
είναι μέλος του Συμβουλίου της Ευρώπης δεσμευόμενο 
από τον Ευρωπαϊκό Κοινωνικό Χάρτη, που κυρώθηκε 
νομοθετικά με το ν. 1426/1984, εφόσον διαμένουν ή 
εργάζονται νόμιμα στην Ελλάδα, καθώς και τα μέλη 
των οικογενειών τους, όπως και οι αλλοδαποί που 
γεννήθηκαν και διαμένουν νόμιμα στην Ελλάδα, έχουν 
δικαίωμα να μετέχουν στα κάθε είδους προγράμματα 
επαγγελματικού προσανατολισμού, επαγγελματικής κα¬ 
τάρτισης και επιμόρφωσης του Ο.Α.Ε.Δ.". 

5. Στις έδρες των περιφερειακών διευθύνσεων του 
Ο.Α.Ε.Δ. συνιστώνται περιφερειακές διοικητικές επιτρο¬ 
πές (Π.ΔΈ.) και στις εκπαιδευτικές μονάδες του 
Ο.Α.Ε.Δ., εκπαιδευτικές διοικητικές επιτροπές (Ε.Δ.Ε.). 

Με αποφάσεις του Υπουργού Εργασίας που εκδίδονται 
έπειτα από γνώμη του διοικητικού συμβουλίου του 
Ο.Α.Ε.Δ. καθορίζονται οι αρμοδιότητες, η σύνθεση, η 
συγκρότηση, η θητεία, ο τρόπος λειτουργίας, η αμοιβή 
των μελών της και όσων παρέχουν υπηρεσίες γραμ¬ 
ματειακής στήριξης. 

Άρθρο 12 
Επιδόματα ανεργίας 

1. Τα δύο πρώτα εδάφια της παρ. 3 του άρθρου 21 
του ν.δ. 2961/1954 (ΦΕΚ 197 Α), όπως ισχύουν, αντι¬ 
καθίστανται ως εξής: 

Το βασικό επίδομα ανεργίας ορίζεται σε σαράντα 
τοις εκατό (40%) του ημερομισθίου ή προκειμένου για 
τους ύπαλλήλους σε πενήντα τοις εκατό (50%) του 
μισθού, με τον περιορισμό ότι δεν θα είναι κατώτερο 
από τα δύο τρίτα (2/3) του ημερομισθίου του ανειδίκευτου 
εργάτη, ούτε ανώτερο του ποσού που καθορίζεται κάθε 
φορά με απόφαση του Υπουργού Εργασίας, έπειτα από 
πρόταση του Διοικητικού Συμβουλίου του Ο.Α.Ε.Δ.. 

Αν η σχέση εισφορών-παροχών του Λογαριασμού 
Ανεργίας δεν επιτρέπει την εφαρμογή των παραπάνω 
ορίων, είναι δυνατόν ο Υπουργός Εργασίας, έπειτα από 
αιτιολογημένη γνώμη του Διοικητικού Συμβουλίου του 
Ο.Α.Ε.Δ., να αναπροσαρμόζει αναλόγως τα ανωτέρω 
όρια". 

2. Στην παρ. 3 του άρθρου 21 του ν. 2961/1954, 
όπως τροποποιείται με την παρ. 1 αυτού του άρθρου, 
προστίθεται πέμπτο εδάφιο ως εξής: 

Το καταβαλόμενο την 31.12.1993 βασικό ημερήσιο 
επίδομα αυξάνεται κατά τριάντα τοις εκατό (30%) από 
1.1.1994". 

3. Η περίπτωση α* της παρ. 1 του άρθρου 31 του ν. 
2081/1992 (ΦΕΚ 154 Α') αντικαθίσταται από 1.1.1994 
ως εξής: 

Ή πραγματοποίηση από το δικαιούχο κατά το προη¬ 
γούμενο ημερολογιακό έτος 95 έως 210 ημερομισθίων 
σε οικοδομικές εργασίες". 

Άρθρο 13 

Προσλήψεις στον Ο.Α.Ε.Δ. 

Απολυθέντες από την ΟΙΥΜΡΙΟ ΟΑΤΕΡΙΝΟ κατά τα 
έτη 1990-1991 προσλαβάνονται στον Ο.Α.Ε.Δ., έπειτα 
από αίτησή τους και εντάσσονται σε 200 υπάρχουσες 
κενές οργανικές θέσεις επιπλέον, σε αντιστοίχους υ¬ 
φιστάμενους κλάδους σύμφωνα με τις διατάξεις που 
ισχύουν για τον Ο.Α.Ε.Δ., των δια του άρθρου 25 παρ. 
13 του ν. 2190/1994 (ΦΕΚ 28 Α ), ως εξής: α) 50 θέσεις 
για κατόχους τουλάχιστον απολυτηρίου Λυκείου ή ε¬ 
ξατάξιου Γυμνασίου ή ισότιμου τίτλου και β) 150 θέσεις 
της κατηγορίας ΥΕ, (προσωπικό καθαριότητας και επι¬ 
μελητές κλητήρες). 

Για το σκοπό αυτό συνιστάται με απόφαση του Υ¬ 
πουργού Εργασίας τριμελής επιτροπή, στην οποία με¬ 
τέχουν ο Γενικός Γραμματέας του Υπουργείου Εργα¬ 
σίας, ένας ανώτερος υπάλληλος του Ο.Α.Ε.Δ. και ένας 
εκπρόσωπος της Α.Δ.Ε.Δ.Υ.. Εφόσον η Α.Δ.Ε.Δ.Υ. δεν 
ορίσει εκπρόσωπό της μέσα, σε δέκα (10) ημέρες 
ορίζεται ως εκπρόσωπος ανώτερος υπάλληλος του 
Υπουργείου Εργασίας. 

Με απόφαση του Υπουργού Εργασίας, έπειτα από 
γνώμη του Διοικητικού Συμβουλίου του Ο.Α.Ε.Δ., ρυθ¬ 
μίζονται τα θέματα τα σχετικά με την προθεσμία υπο¬ 
βολής αιτήσεων πρόσληψης, τη διαδικασία πρόσληψης 
και ένταξης στον Ο.Α.Ε.Δ. των προσλαμβανομένων, 
σύμφωνα με το άρθρο αυτό και σύμφωνα με τη διάταξη 
της δεύτερης περιόδου της παρ. 13 του άρθρου 25 
του ν. 2190/1994 (ΦΕΚ 28 Α). 


Άρθρο 14 

Ειδικός Λογαριασμός Προγραμμάτων 
Επαγγελματικής Κατάρτισης και 
Εκπαίδευσης (Ε.Λ.Π.Ε.Κ.Ε.) 

1. Η προβλεπόμενη από το άρθρο 6 παρ. 2 της 
Εθνικής Γενικής Συλλογικής Σύμβασης Εργασίας 1988, 
που κυρώθηκε με το άρθρο 2 του ν. 1766/1988, ερ- 
γοδοτική εισφορά για την ενίσχυση προγραμμάτων ε¬ 
παγγελματικής εκπαίδευσης και κατάρτισης ορίζεται από 
την 1.1.1994 σε ποσοστό μηδέν κόμμα σαράντα πέντε 
τοις εκατό (0,45%), σύμφωνα με το άρθρο 4 της 
Ε.Γ.Σ.Σ.Ε. των ετών 1991-1992 (πράξη κατάθεσης Υ¬ 
πουργείου Εργασίας 10/4.4.1991), ως και το άρθρο 4 
της Ε.Γ.Σ.Σ.Ε. του έτους 1993 (πράξη κατάθεσης Υ¬ 
πουργείου Εργασίας 37/11.6.1993), 

Η εισφορά αυτή καταβάλλεται υποχρεωτικά από όλους 
τους εργοδότες, που απασχολούν προσωπικό με σχέση 
εργασίας ιδιωτικού δικαίου στον ιδιωτικό ή στο δημόσιο 
τομέα και συνεισπράττεται με την υπέρ του Ι.Κ.Α. 
καθοριζόμενη από το νόμο εργοδοτική εισφορά και 
υπολογίζεται επί των καταβαλλόμενων αποδοχών. 

Στον Οργανισμό Απασχόλησης Εργατικού Δυναμικού 
συνιστάται ο Ειδικός Λογαριασμός Προγραμμάτων Επαγ¬ 
γελματικής Κατάρτισης και Εκπαίδευσης (Ε.Λ.Π.Ε.Κ.Ε.) στο 
οποίο θα περιέχεται η ανωτέρω εισφορά. 

2. Τα ποσά που περιέχονται στον Ειδικό Λογαριασμό, 
κατά τα οριζόμενα στο άρθρο 1 του παρόντος, διατί¬ 
θενται για το σκοπό που ορίζεται στις Ε.Γ.Σ.Σ.Ε. των 
ετών 1991-1992 και του έτους 1993, δηλαδή την ενί¬ 
σχυση των προγραμμάτων επαγγελματικής κατάρτισης 
και εκπαίδευσης, καθώς και προγραμμάτων και δραστη¬ 
ριοτήτων για θέματα συνθηκών υγιεινής και ασφάλειας 
της εργασίας. 

Επιχειρήσεις, κοινοπραξίες ή συνεταιρισμοί, που σχε¬ 
διάζουν και εκτελούν δικά τους εκπαιδευτικά προγράμ¬ 
ματα, σύμφωνα με τους κανόνες που διέπουν τη δια¬ 
χείριση του ειδικού λογαριασμού, έχουν την ευχέρεια 
να διαθέτουν το ποσοστό μηδέν κόμμα σαράντα πέντε 
τοις εκατό (0,45%) για τη χρηματοδότηση αυτών των 
προγραμμάτων, καταβάλλοντας στο λογαριασμό αυτό 
την τυχόν προκύπτουσα διαφορά ή ζητώντας να πιστωθεί 
το αντίστοιχο ποσό στην οφειλόμενη για το επόμενο 
έτος εισφορά τους. 

3. Η διαχείριση του ειδικού λογαριασμού της παρ. 1 
γίνεται από διαρκή εννεαμελή επιτροπή διαχείρισης, 
αποτελούμενη από το διοικητή του Ο.Α.Ε.Δ. ή το νόμιμο 
αναπληρωτή του ως πρόεδρο, 4 εκπροσώπους με ισά¬ 
ριθμους αναπληρωματικούς από τη Γ.Σ.Ε.Ε., 2 εκπρο¬ 
σώπους με ισάριθμους αναπληρωματικούς από το Σ.Ε.Β., 

1 εκπρόσωπο με τον αναπληρωτή του από την Ε.Ε.Σ.Ε. 
και 1 εκπρόσωπο με τον αναπληρωτή του από τη 
Γ.Σ.Ε.Β.Ε.Ε.. 

Μέσα σε ένα (1) μήνα από τη δημοσίευση του πα¬ 
ρόντος νόμου, οι οργανώσεις γνωστοποιούν τους εκ¬ 
προσώπους τους στο διοικητή του Ο.Α.Ε.Δ., ο οποίος 
συγκροτεί την επιτροπή διαχείρισης. Κάθε οργάνωση 
μπορεί να αντικαθιστά, όποτε κρίνει αναγκαίο, έναν ή 
περισσότερους εκπροσώπους της, οπότε εκδίδεται δια- 
πιστωτική πράξη ανασυγκρότησης της επιτροπής. Ο 
Ο.Α.Ε.Δ. αναλαμβάνει τη γραμματειακή υποστήριξή της. 

4. Η επιτροπή διαχείρισης καταρτίζει ετήσιο πρό¬ 
γραμμα, διαθέσεως και διαχείρισης του ειδικού λογα¬ 
ριασμού, σύμφωνα με τους σκοπούς της Ε.Γ.Σ.Σ.Ε. των 
ετών 1991-1992 και του έτους 1993 ή μεταγενέστερων 
Ε.Γ.Σ.Σ.Ε.. Πριν την οριστική έγκριση αυτού του προ¬ 
γράμματος, η επιτροπή διαχείρισης γνωστοποιεί το 
πρόγραμμα στις οργανώσεις που υπογράφουν την 
Ε.Γ.Σ.Σ.Ε. και ζητεί τις παρατηρήσεις τους. Οι οργα¬ 
νώσεις οφείλουν να απαντούν εντός μηνός. 

Το πρόγραμμα διάθεσης και διαχείρισης του λογα¬ 
ριασμού εκτελείται μέσω των υπηρεσιών του Ο,ΑΈΑ 
και σύμφωνα με τον κανονισμό λειτουργίας του. 

Εφόσρν παραμένουν αδιάθετα κονδύλια στο λογα¬ 
ριασμό, μεταφέρονται στην επόμενη χρήση και η επι¬ 
τροπή τα χρησιμοποεί αποκλειστικά για τους ίδιους 
σκοπούς. Με τη συμπλήρωση κάθε δωδεκάμηνου λει¬ 
τουργίας του λογαριασμού, η επιτροπή διαχείρισης υ¬ 
ποβάλλει απολογισμό στις διοικήσεις των οργανώσεων 
που υπογράφουν την Ε.Γ.Σ.Σ.Ε.. 

Οι αποφάσεις, που αναφέρονται στην τροποποίηση 
σκοπών και εισφορών, στη διαχείριση του λογαριασμού 
και στη μεταφορά κονδυλίων από χρήση, λαμβάνονται 
με ειδική πλειοψηφία έξι (6) ψήφων. Για τα υπόλοιπα 
θέματα αρκεί η πλειοψηφία των παρόντων, εάν συγκε¬ 
ντρώνει τουλάχιστον τέσσερις (4) ψήφους. 

5. Με απόφαση του Υπουργού Εργασίας, έπειτα από 
γνώμη της επιτροπής της παρ. 3, η οποία εκδίδεται σε 
εφαρμογή όρων Ε.Γ.Σ.Σ.Ε., είναι δυνατόν να τροπο¬ 
ποιούνται τα ποσοστά εισφορών και ο σκοπός του 
ΕΑΠ.Ε.Κ.Ε., που αναφέρεται στην παρ. 1 αυτού του 
άρθρου. 

6. Από τον Ε.Λ.Π.Ε.Κ.Ε. επιχορηγείται το Ελληνικό 
Ινστιτούτο Υγιεινής και Ασφάλειας της Εργασίας, καθώς 
και τα εκπαιδευτικά κέντρα, τα οποία έχουν ιδρυθεί ή 
θα ιδρυθούν με τη συμμετοχή ενός ή περισσοτέρων 
από τους φορείς που υπογράφουν την Ε.Γ.Σ.Σ.Ε., σε 
ποσοστό δέκα τοις εκατό (10%) επί του συνόλου των 
ετήσιων εισφορών υπέρ του Ε.Λ.Π.Ε.Κ.Ε.. 

7. Χρηματικά ποσά, που έχουν περιέλθει στον Ο.Α.Ε.Δ. 
από τη μέχρι 31.12.1993 εργοδοτική εισφορά του μηδέν 
κόμμα είκοσι τοις εκατό (0,20%) και που παραμένουν 
αδιάθετα μετά την ολοκλήρωση της χρηματοδότησης 
των σχετικών με αυτήν εκπαιδευτικών δραστηριοτήτων 
των επιχειρήσεων, μέχρι 31.12.1993 παρακρατούνται 
υπέρ του Ο.Α.Ε.Δ.. Έναντι της παρούσας ρύθμισης ο 
Ο.Α.Ε.Δ. υποχρεούται σε εφάπαξ καταβολή ποσού 1 
δισεκατομμυρίου (1.000.000.000) δραχμών στον ειδικό 
λογαριασμό που αναφέρεται στο άρθρο 1 παρ. 2 μέσα 
σε δύο (2) μήνες από τη δημοσίευση αυτού του νόμου. 

Άρθρο 15 

Ειδικός Κοινός Λογαριασμός Ανεργίας (Ε.Κ.Λ.Α.) 

1. Η πρόσθετη εργοδοτική εισφορά μηδέν κόμμα 
πέντε τοις εκατό (0,5%) και η πρόσθετη εργατική 
εισφορά μηδέν κόμμα είκοσι τοις εκατό (0,20%), που 
προβλέπονται στο άρθρο 3 της Εθνικής Γενικής Συλ¬ 
λογικής Σύμβασης Εργασίας (Ε.Γ.Σ.Ε.Ε.) 1993 (πράξη 
κατάθεσης στο Υπουργείο Εργασίας 37/11.6.1993), συ- 
νεισπράττονται με τις υπέρ του Ι.Κ.Α. εισφορές από 
1ης Ιανουάριου 1994. Στις εισφορές αυτές υπόκεινται 
όλοι οι εργοδότες που απασχολούν προσωπικό με 
σχέση εργασίας ιδιωτικού δικαίου στον ιδιωτικό ή στο 
δημόσιο τομέα και όλοι οι εργαζόμενοι σε αυτούς τους 
εργοδότες. 


Οι πρόσθετες αυτές εισφορές υπολογίζονται για ό¬ 
λους τους εργαζόμενους με βάση το ημερομίσθιο του 
άγαμου εργατοτεχνίτη, χωρίς προϋπηρεσία, όπως κα¬ 
θορίζεται κάθε φορά με την Ε.Γ.Σ.ΣΈ.. Με απόφαση 
του διοικητή του Ο.Α.Ε.Δ. ορίζεται το ποσό αυτό δραχ¬ 
μικά με βάση την εκάστοτε ισχύουσα Ε.Γ.Σ.Σ.Ε.. 

Στον Οργανισμό Απασχόλησης Εργατικού Δυναμικού 
συνιστάται Ειδικός Λογαριασμός Ανεργίας" (Ε.^.Λ.Α.), 
στον οποίο περιέχονται οι ανωτέρω εισφορές που 
αποδίδονται το αργότερο μέσα στο μεθεπόμενο από 
την είσπραξη μήνα. 

2. Η διαχείριση του λογαριασμού της παρ. 1 γίνεται 
από εννεαμελή διαρκή επιτροπή διαχείρισης, αποτε- 
λούμενη από το διοικητή του Ο.Α.Ε.Δ. ή το νόμιμο 
αναπληρωτή του ως πρόεδρο, 4 εκπροσώπους με ισά¬ 
ριθμους αναπληρωματικούς από τη Γ.Σ.Ε.Ε., 2 εκπρο¬ 
σώπους με ισάριθμους αναπληρωματικούς από το Σ.Ε.Β., 
1 εκπρόσωπο με τον αναπληρωτή του από την Ε.Ε.Σ.Ε. 
και 1 εκπρόσωπο με τον αναπληρωτή του από τη 
Γ.Σ.Ε.Β.Ε.Ε.. 

Μέσα σε ένα (1) μήνα από τη δημοσίευση αυτού του 
νόμου οι οργανώσεις που υπογράφουν την Ε.Γ.Σ.Σ.Ε. 
γνωστοποιούν τους εκπροσώπους τους στο διοικητή 
του Ο.Α.Ε.Δ., ο οποίος με πράξη του συγκροτεί την 
επιτροπή διαχείρισης. Κάθε οργάνωση μπορεί να αντι¬ 
καταστήσει, όποτε κρίνει αναγκαίο, έναν ή περισσότε¬ 
ρους εκπροσώπους της. Ο Ο.Α.Ε.Δ. αναλαμβάνει τη 
γραμματειακή υποστήριξη της επιτροπής. 

3. Η επιτροπή αυτή καταρτίζει ετήσιο πρόγραμμα 
διάθεσης και διαχείρισης λογαριασμού Ε.Κ.Λ.Α., σύμ¬ 
φωνα με το σκοπό του άρθρου 3 της Ε.Γ.Σ.Σ.Ε. του 
1993, δηλαδή την εφαρμογή προγραμμάτων καταπολέ¬ 
μησης της ανεργίας και ιδίως την ενίσχυση των μα¬ 
κροχρόνιων ανέργων, των άνεργων νέων, την ενίσχυση 
των ανέργων σε περιοχές υψηλού ποσοστού ανεργίας 
και την εφαρμογή προγραμμάτων επανένταξης ανέργων 
στο παραγωγικό εργατικό δυναμικό. Πριν την οριστική 
έγκριση αυτού του προγράμματος, η επιτροπή διαχεί¬ 
ρισης το γνωστοποιεί στις οργανώσεις που υπογράφουν 
την Ε.Γ.Σ.Σ.Ε. και ζητεί τις παρατηρήσεις τους. Οι 
οργανώσεις πρέπει να απαντούν εντός μηνός. 

Το πρόγραμμα διάθεσης και διαχείρισης λογαριασμού 
εκτελείται μέσω των υπηρεσιών του Ο.Α.Ε.Δ. και σύμ¬ 
φωνα με τον κανονισμό λειτουργίας του. 

Οι αποφάσεις της επιτροπής διαχείρισης, που ανα- 
φέρονται στην τροποποίηση σκοπών και εισφορών, στη 
διαχείριση του λογαριασμού και στη μεταφορά κονδυλίων 
από χρήση σε χρήση, απαιτούν ειδική πλειοψηφία έξι 
(6) ψήφων. Για τα υπόλοιπα θέματα αρκεί η πλειοψηφία 
των παρόντων, εάν συγκεντρώνει τουλάχιστον τέσσερις 
(4) ψήφους. 

4. Εφόσον παραμένουν αδιάθετα κονδύλια στο λο¬ 
γαριασμό, μεταφέρονται στην επόμενη χρήση και η 
επιτροπή τα χρησιμοποιεί αποκλειστικά για τους ίδιους 
σκοπούς. Με τη συμπλήρωση κάθε δωδεκάμηνου λει¬ 
τουργίας του λογαριασμού, η επιτροπή υποβάλλει α¬ 
πολογισμό στις διοικήσεις των παραπάνω συνδικαλιστι¬ 
κών οργανώσεων. 

5. Με απόφαση του Υπουργού Εργασίας, έπειτα από 
γνώμη της επιτροπής διαχείρισης, και σε εφαρμογή 
όρων Ε.Γ.Σ.Σ.Ε., είναι δυνατόν να τροποποιούνται ο 
σκοπός του Ε.Κ.Λ.Α. και τα ποσοστά των εισφορών 
των παραγράφων 1 και 3. 

Άρθρο 16 

Εθνικό Κέντρο Επαγγελματικού 
Προσανατολισμού (Ε.Κ.Ε.Π.) 

1. Ιδρύεται νομικό πρόσωπο ιδιωτικού δικαίου με την 
επωνυμία Εθνικό Κέντρο Επαγγελματικού Προσανατο¬ 
λισμού - (Ε.Κ.Ε.Π.) με έδρα την Αθήνα, του οποίου σκοποί 
είναι: 

α) Η επιστημονική και τεχνική υποστήριξη του Ο.Α.Ε.Δ. 
στο σχεδιασμό και την εφαρμογή εθνικής πολιτικής 
επαγγελματικού προσανατολισμού. 

β) Η ανάπτυξη της επικοινωνίας και ο συντονισμός 
της δράσης των δημόσιων και ιδιωτικών φορέων πα¬ 
ροχής υπηρεσιών επαγγελματικού προσανατολισμού, με 
σκοπό τη βελτίωση των ήδη παρεχόμενων υπηρεσιών, 
μέσω της συνεχούς ενημέρωσης και ανταλλαγών και 
πληροφοριών. 

γ) Η δημιουργία εθνικού δικτύου ενημέρωσης όλων 
των ενδιαφερομένων σε θέματα εκπαίδευσης, κατάρ¬ 
τισης και ανταλλαγών με τις χώρες της Ευρωπαϊκής 
Ένωσης. 

δ) Η παροχή υπηρεσιών επαγγελματικού προσανα¬ 
τολισμού προς τον Ο.Α.Ε.Δ., τη δευτεροβάθμια και 
τριτοβάθμια εκπαίδευση, τα κέντρα και τους φορείς 
επαγγελματικής εκπαίδευσης και κατάρτισης, τις επι¬ 
χειρήσεις, καθώς και τις οργανώσεις εργοδοτών και 
εργαζομένων. 

ε) Η εκπαίδευση εκπαιδευτών και η συνεχής κατάρτιση 
συμβούλων και ειδικών στον τομέα του επαγγελματικού 
προσανατολισμού. 

στ) Η επεξεργασία και εφαρμογή κριτηρίων και προ¬ 
τύπων μεθόδων αξιολόγησης και επιλογής υποψηφίων 
για εκπαίδευση και κατάρτιση. 

2. Με προεδρικά διατάγματα, που εκδίδονται έπειτα 
από πρόταση του Υπουργού Εργασίας, ρυθμίζεται η 
σύνθεση, η συγκρότηση, η θητεία και οι αρμοδιότητες 
του Διοικητικού Συμβουλίου, καθώς και οι πόροι και 
θέσεις προσωπικού που απασχολούνται σε αυτό. 

Με αποφάσεις του Υπουργού Εργασίας, που εκδίδο- 
νται έπειτα από πρόταση του Διοικητικού Συμβουλίου 
του Ε.Κ.Ε.Π. και δημοσιεύονται στην Εφημερίδα της 
Κυβερνήσεως, ρυθμίζονται όλα τα θέματα που αφορούν 
στην εσωτερική λειτουργία του Διοικητικού Συμβουλίου 
και του Ε.Κ.Ε.Π. και καταρτίζονται οι ακόλουθοι κανο¬ 
νισμοί: 

α. Κανονισμοί οργάνωσης και λειτουργίας του Ε.Κ.Ε.Π.. 

β. Κανονισμός λειτουργίας του Διοικητικού Συμβου¬ 
λίου. 

γ. Κανονισμός κατάστασης προσωπικού. 

δ. Κανονισμός οικονομικής διαχείρισης προμηθειών 
και λοιπών θεμάτων διοικητικής μέριμνας. 

ε. Κανονισμός ανάθεσης και εκτέλεσης μελετών, προ¬ 
γραμμάτων και κάθε είδους υπηρεσιών σχετικά με την 
πραγματοποίηση των σκοπών του και τη λειτουργία του. 

Άρθρο 17 

1. Ιδρύεται νομικό πρόσωπο ιδιωτικού δικαίου με την 
επωνυμία “Εθνικό Κέντρο Πιστοποίησης Δομών, συνε¬ 
χιζόμενης Επαγγελματικής Κατάρτισης - με έδρα την 
Αθήνα, εποπτευόμενο από τον Υπουργό Εργασίας. 

Σκοπός του Κέντρου είναι: 

α) Να συνεπικουρεί το Ε.Σ.Ε.Κ.Α., Π.Ε.Ε.Κ.Α. και 
Ν.Ε.Ε.Κ.Α. για την αποδοτική άσκηση των αρμοδιοτήτων 
του. 


β) Η πιστοποίηση της καταλληλότητας των κτιριακών 
και υλικοτεχνικών υποδομών, των εκπαιδευτικών δομών, 
ιδίως ως προς τα προγράμματα κατάρτισης και την 
επάρκεια των χρησιμοποιούμενων εκπαιδευτών και την 
απόκτηση επαγγελματικών προσόντων. - 

γ) Η ανάπτυξη προγραμμάτων συνεχιζόμενης επαγ¬ 
γελματικής κατάρτισης, εκπαιδευτικής μεθοδολογίας και 
εκπαίδευσης εκπαιδευτών. 

δ) Η κατάρτιση μητρώου φορέων παροχής συνεχιζό¬ 
μενης επαγγελματικής κατάρτισης. 

- ε) Η ανταλλαγή πληροφοριών και συνεργασία με 
αντίστοιχους φορείς χωρών της Ευρωπαϊκής Ένωσης. 

2. Με προεδρικό διάταγμα, πού εκδίδεται έπειτα από 
πρόταση του Υπουργού Εργασίας, ρυθμίζεται η σύνθεση, 
η συγκρότηση, η θητεία και οι αρμοδιότητες του διοι¬ 
κητικού συμβουλίου, καθώς και οι πόροι, οι θέσεις του 
προσωπικού και τα περιφερειακά όργανα και παραρτή¬ 
ματα του Κέντρου. 

3. Με αποφάσεις του Υπουργού Εργασίας, που δη¬ 
μοσιεύονται στην Εφημερίδα της Κυβερνήσεως, ρυθμί¬ 
ζονται όλα τα θέματα που αφορούν στην εσωτερική 
οργάνωση και λειτουργία του Κέντρου και καταρτίζονται 
οι ακόλουθοι κανονισμοί: 

α) οργάνωσης και λειτουργίας, 
β) διοικητικού συμβουλίου, 
γ) κατάστασης προσωπικού, 
δ) διαχείρισης προμηθειών και λοιπών θεμάτων, “ 
ε) ανάθεσης και εκτέλεσης μελετών και προγραμμάτων 
κάθε είδους σε σχέση με τους σκοπούς του Κέντρου. 

ΚΕΦΑΛΑΙΟ Γ* 

Θέματα οργάνωσης Υπουργείου Εργασίας 
και εποπτευόμενων οργανισμών 

Άρθρο 18 

1. Στη Γενική Διεύθυνση Εργασίας του Υπουργείου 
Εργασίας υπάγονται και οι Διευθύνσεις Απασχόλησης 
και Επαγγελματικής Κατάρτισης. 

2. Στη Γενική Διεύθυνση Διοικητικής Υποστήριξης 
υπάγονται και οι Διευθύνσεις της Γενικής Γραμματείας 
Διαχείρισης Κοινοτικών Πόρων, η Διεύθυνση Εποπτείας 
Οργανισμών των παραγράφων 3 και 5 αυτού του άρθρου 
και η Διεύθυνση Διεθνών Σχέσεων. 

3. Η Γ ενική Γ ραμματεία Απασχόλησης και Διαχείρισης 
Κοινοτικών Πόρων μετονομάζεται σε Γενική Γραμματεία 
Διαχείρισης Κοινοτικών και άλλων Πόρων. 

Στη Γενική Γραμματεία αυτή υπάγονται εφεξής οι 
αρμοδιότητες των συνιστώμενων νέων διευθύνσεων: 

α. διεύθυνση σχεδιασμού και εφαρμογής προγραμμά¬ 
των Ευρωπαϊκού Κοινωνικού Ταμείου, 
β. διεύθυνση κοινοτικών πρωτοβουλιών και λοιπών 
χρηματοδοτήσεων, 

γ. διεύθυνση ελέγχου και αξιολόγησης. 

4. Αρμοδιότητα των παραπάνω διευθύνσεων είναι ο 
σχεδιασμός, η εφαρμογή, η παρακολούθηση και ο έ¬ 
λεγχος των χρηματοδοτούμενων από το Ευρωπαϊκό 
Κοινωνικό Ταμείο δραστηριοτήτων. 

Η διάρθρωση των διευθύνσεων σε τμήματα και οι 
αρμοδιότητες αυτών θα καθορίζονται σύμφωνα με την 
παρ. 8 του άρθρου αυτού. Μέχρις ότου εκδοθούν τα 
προβλεπόμενα διατάγματα μπορεί να καθορισθούν οι 
αρμοδιότητες και η διάρθρωση των διευθύνσεων σε 
τμήματα με αποφάσεις του Υπουργού Εργασίας. 

Στις ανωτέρω διευθύνσεις και τμήματα προϊστανται 

υπάλληλοι του κλάδου ΠΕ διοικητικού. 

5. Συνιστάται διεύθυνση εποπτείας οργανισμών, που 
αποτελείται από τα τμήματα προσωπικού και προϋπο¬ 
λογισμών, νομικών προσώπων και δημόσιων επενδύ¬ 
σεων: 

α) Στο τμήμα προσωπικού εποπτευόμενων οργανισμών 
ανήκουν οι ακόλουθες αρμοδιότητες: 

- Η επιμέλεια των θεμάτων που αφορούν την υπη¬ 
ρεσιακή κατάσταση και εξέλιξη του πάσης φύσεως 
προσωπικού των εποπτευόμενων οργανισμών και ο 
έλεγχος της νομιμότητας των σχετικών αποφάσεων 
αυτών. 

- Η επεξεργασία στοιχείων για την αριθμητική σύνδεση 
και τις αριθμητικές μεταβολές του προσωπικού των 
εποπτευόμενων από το Υπουργείο νομικών προσώπων. 

- Ο προγραμματισμός των αναγκών σε ανθρώπινο 
δυναμικό των "εποπτευόμενων από το Υπουργείο νο¬ 
μικών προσώπων και η κατανομή του σε κλάδους, 
βαθμούς και ειδικότητες. 

- Η μέριμνα για τα θέματα συγκρότησης και λειτουρ¬ 
γίας των υπηρεσιακών και πειθαρχικών συμβουλίων, 
καθώς και των ομάδων εργασίας των νομικών προσώπων 
και οργανισμών, που εποπτεύονται από το Υπουργείο. 

β) Στο τμήμα προϋπολογισμών νομικών προσώπων 
και δημόσιων επενδύσεων ανήκουν οι ακόλουθες αρ¬ 
μοδιότητες: 

- Η έγκριση και η τροποποίηση των υποβαλλόμενων 
προϋπολογισμών των εποπτευόμενων οργανισμών και 
ειδικών λογαριασμών, η παρακολούθηση της εκτέλεσης 
των προϋπολογισμών αυτών και η έκδοση των σχετικών 
αποφάσεων. 

- Η μελέτη, εισήγηση και λήψη μέτρων που σχετίζονται 
με τους πόρους των εποπτευόμενων οργανισμών και 
τον τρόπο βεβαίωσης και είσπραξης αυτών, με επιφύλαξη 
των προβλέψεων του άρθρου 10 παρ. 2α (ββ) του π.δ. 
368/1989. 

- Η παρακολούθηση των εσόδων και δαπανών των 
οργανισμών και η συλλογή και επεξεργασία σχετικών 
στατιστικών στοιχείων. 

- Η παροχή οδηγιών και κατευθύνσεων για τη λογιστική 
οργάνωση των οργανισμών, ως και ο οικονομικός έ¬ 
λεγχος της διαχείρισης των κεφαλαίων εν γένει και 
της περιουσίας αυτών. 

- Η διερεύνηση της εν γένει οικονομικής κατάστασης 
και η τήρηση αναλυτικών στοιχείων της περιουσίας των 
οργανισμών και η λήψη μέτρων για την αποδοτικότερη 
εκμετάλλευση των διαθέσιμων κεφαλαίων τους. 

- Η επιμέλεια θεμάτων που αφορούν την εκτέλεση 
οικοδομικών έργων από τους εποπτευόμενους οργα¬ 
νισμούς και η τήρηση αναλυτικών στοιχείων περί τούτων, 
με την επιφύλαξη του άρθρου 14 παρ. 2α (δδ) του π.δ. 
368/1989. 

- Η μέριμνα για την έγκριση του προγράμματος 
δημόσιων επενδύσεων των εποπτευόμενων οργανισμιον 
και η παρακολούθηση της εκτέλεσής του. 

- Η έκδοση αποφάσεων, έγκριση υπερωριακής απα- 
σχόλησης υπαλλήλων των οργανισμών, που εποπτεύο¬ 
νται από το Υπουργείο. 

6. Το τμήμα νομοθετικού συντονισμού και κωδικο¬ 
ποίησης του Υπουργείου έχει και την αρμοδιότητα της 
σύνταξης των σχεδίων νόμων. 

7. Στο Υπουργείο Εργασίας συνιστάται ειδικός λο¬ 
γαριασμός για τη διαχείριση, την παρακολούθηση, α¬ 
ξιολόγηση και έλεγχο των χρηματοδοτούμενων από το 
Ευρωπαϊκό Κοινωνικό Ταμείο ενεργειών. Πόροι του 


ειδικού αυτού λογαριασμού είναι η τεχνική βοήθεια του 
αντίστοιχου λειτουργικού προγράμματος του β' Κοινο¬ 
τικού πλαισίου στήριξης καθώς και ποσοστό έξι τοις 
χιλίοις (6%ο) επί της Κοινοτικής συνδρομής Ευρωπαϊκού 
Κοινωνικού Ταμείου που διαχειρίζεται το Υπουργείο 
Εργασίας. 

Οι παραπάνω πόροι κατατίθενται σε λογαριασμό Τρά¬ 
πεζας με τίτλο Ειδικός Λογαριασμός Κοινοτικού πλαι¬ 
σίου στήριξης Υπουργείου Εργασίας". 

Η διαχείριση του ειδικού αυτού λογαριασμού ανατίθεται 
στη Διεύθυνση Σχεδιασμού, Εφαρμογής, Παρεμβάσεων 
Ευρωπαϊκού Κοινωνικού Ταμείου Κοινοτικού πλαισίου 
στήριξης που συνιστάται με το νόμο αυτόν και υπάγεται 
στη Γενική Διεύθυνση Διοικητικής Υποστήριξης. 

Θέματα σχετικά με τη διαχείριση και λειτουργία του 
ειδικού αυτού λογαριασμού ρυθμίζονται με απόφαση του 
Υπουργού Εργασίας. 

8. Στη διεύθυνση εποπτείας οργανισμών και τα τμή¬ 
ματά της προϊστανται υπάλληλοι του κλάδου ΠΕ διοι¬ 
κητικού. 

9. Με προεδρικά διατάγματα μπορεί να τροποποιείται 
ο οργανισμός του Υπουργείου Εργασίας και να γίνεται 
αναδιάρθρωση των υπηρεσιών του. 

10. Μπορεί το Υπουργείο Εργασίας, για αρτιότερο 
σχεδίασμά - προγραμματισμό και χειρισμό προγραμμά¬ 
των χρηματοδοτούμενων από το Ευρωπαϊκό Κοινωνικό 
Ταμείο, σε συμφωνία με τούτο να προσλαμβάνει το 
κατάλληλο προσωπικό με σύμβαση μίσθωσης έργου, 
ορισμένου χρόνου και με αμοιβή καταβαλλόμενη εξ 
ολοκλήρου από το Κοινωνικό αυτό Ταμείο και χωρίς 
επιβάρυνση του Κρατικού Προϋπολογισμού. Οι συμβά¬ 
σεις που λειτουργούν ήδη με τη σύμφωνη γνώμη του 
Ταμείου είναι ισχυρές. 

11. Οι προσλαμβανόμενοι στις θέσεις του άρθρου 33 
παρ. 2 του ν. 2190/1994 (ΦΕΚ 28 Α ), στο Υπουργείο 
Εργασίας αρκεί να είναι πτυχιούχοι Α.Ε.Ι. ιδίως οικο¬ 
νομολόγοι, κοινωνιολόγοι, νομικοί και κάτοχοι πτυχίου 
ξένων γλωσσών ή έχοντες προϋπηρεσία μεταφραστή 
ή πιστοποιητικό ινστιτούτου ξένων γλωσσών. 

Άρθρο 19 

Θέματα εποπτευόμενων οργανισμών 

1. Καταργείται η διάταξη του άρθρου 1 του ν. 2116/ 
1993 και επαναφέρεται η επωνυμία του οργανισμού ως 
"Οργανισμός Εργατικής Κατοικίας". 

2. Στις απαλλαγές της παρ. 1 του άρθρου 14 του ν. 
1545/1985 (ΦΕΚ 91 Α ) περιλαμβάνονται και τα δικαστικά 
τέλη και παράβολα, καθώς και όλες οι ατέλειες και τα 
δικαστικά και διοικητικά και οικονομικά προνόμια, που 
ισχύουν κάθε φορά για το Δημόσιο που επεκτείνονται 
στον Οργανισμό Απασχόλησης Εργατικού Δυναμικού, 
Οργανισμό Εργατικής Εστίας και στον Οργανισμό Ερ¬ 
γατικής Κατοικίας. 

3. Με προεδρικά διατάγματα συνιστώνται έως τρεις 
(3) θέσεις με σύμβαση εργασίας ιδιωτικού δικαίου στα 
γραφεία διοικητών, υποδιοικητών, προέδρων και αντι¬ 
προέδρων των: α) Οργανισμού Απασχόλησης Εργατικού 
Δυναμικού, β) Οργανισμού Εργατικής Κατοικίας, γ) Ορ¬ 
γανισμού Εργατικής Εστίας και δ) του Εθνικού Ινστι¬ 
τούτου Εργασίας. 

Η πρόσληψη στις θέσεις της προηγούμενης παρα¬ 
γράφου γίνεται από τα ανωτέρω πρόσωπα χωρίς ο¬ 
ποιαδήποτε διαδικασία. Το προσλαμβανόμενο προσω¬ 
πικό αποχωρεί αυτοδικαίως, ταυτόχρονα με την απο- 

χώρηαη για οποιονδήποτε λόγο του προσώπου που το 
προσέλαβε, χωρίς άλλη διαδικασία. Η παροχή υπηρεσίας 
στις θέσεις αυτές δεν γεννά, σε περίπτωση απολύσεως, 
δικαίωμα αποζημίωσης ή άλλης αξίωσης. 

Άρθρο 20 

Θέματα Οργανισμού Εργατικής Εστίας 

1. Η παρ. 1 του άρθρου 2 του ν. 2091/1992 (ΦΕΚ 
180 Α') αντικαθίσταται ως εξής: 

Ί. Το διοικητικό συμβούλιο του Ο.Ε.Ε. έχει τριετή 
θητεία και απαρτίζεται από δεκατρία (13) μέλη ως εξής: 

α. Ένα πρόσωπο με ευρύτερη μόρφωση σε θέματα 
κοινωνικής πολιτικής, ως πρόεδρο. 

β. Τρεις ανώτερους ή ανώτατους υπαλλήλους του 
Υπουργείου Εργασίας, ως εκπροσώπους του Δημοσίου, 
που ορίζονται με ισάριθμους αναπληρωτές από τον 
Υπουργό Εργασίας. 

γ. Τρεις (3) εκπροσώπους των εργαζομένων, που 
προτείνονται, με ισάριθμους αναπληρωτές, από την 
τριτοβάθμια συνδικαλιστική οργάνωση των εργαζομένων. 

δ. Τρεις (3) εκπροσώπους των εργοδοτών που προ- 
τείνονται με ισάριθμους αναπληρωτές, εκ των οποίων 
ένας από το Σύνδεσμο Ελληνικών Βιομηχανιών (Σ.Ε.Β.), 
ένας από τη Γενική Συνομοσπονδία Επαγγελματιών 
Βιοτεχνών Εμπόρων Ελλάδος (Γ.Σ.Ε.Β.Ε.Ε.) και ένας 
από την Ένωση Εμπορικών Συλλόγων Ελλάδος 
(Ε.Ε.Σ.Ε.). 

ε. Δύο (2) εκπροσώπους των εργαζομένων στον 
Ο.Ε.Ε. οι οποίοι εκλέγονται με καθολική μυστική ψη¬ 
φοφορία μεταξύ όλων των εργαζομένων στον ΟΈ.Ε.. 

Αν δεν προταθούν εκπρόσωποι των εργαζομένων και 
των εργοδοτών μέσα σε δεκαπέντε (15) ημέρες από 
την έγγραφη πρόσκληση του Υπουργού Εργασίας, ο 
Υπουργός συγκροτεί το διοικητικό συμβούλιο και ορί¬ 
ζονται σε αντικατάσταση των μη προταθέντων εκπρο¬ 
σώπων, πρόσωπα με εμπειρία σε θέματα εργασιακών 
σχέσεων και κοινωνικής και πολιτιστικής πολιτικής. 

Καθήκοντα γραμματέως του διοικητικού συμβουλίου 
του Ο.Ε.Ε. ασκεί υπάλληλος που προτείνεται από τον 
πρόεδρο του Δ.Σ. και τον οποίο μπορεί να συνεπικουρεί 
κατάλληλο άτομο για τη μαγνητοφώνηση των πρακτικών. 

2. Η επιλογή προέδρου του Δ.Σ. γίνεται σε κοινή 
σύσκεψη του Υπουργού Εργασίας με τους εκπροσώπους 
των εργαζομένων και των εργοδοτών που αναφέρονται 
στην προηγούμενη παράγραφο. Κατά τη σύσκεψη αυτή, 
καταβάλλεται προσπάθεια να εξευρεθεί πρόσωπο κοινής 
αποδοχής του Υπουργού Εργασίας και των εκπροσώπων 
για το αξίωμα του προέδρου. 

Αν η προσπάθεια αυτή αποτύχει, ο πρόεδρος εκλέ¬ 
γεται με ειδική πλειοψηφία εννέα (9) ψήφων από τους 
εκπροσώπους των τριών μερών (Δημοσίου, εργαζομένων 
και εργοδοτών) από κατάλογο τριών (3) υποψηφίων 
που έχει συνταχθεί από τον Υπουργό Εργασίας. Ομοίως 
εκλέγεται με την ίδια πλειοψηφία και ο αντιπρόεδρος 
του Δ.Σ., προερχόμενος από την εργατική πλευρά για 
θητεία δεκαοκτώ (18) μηνών και για τους επόμενους 
δεκαοκτώ (18) μήνες, προερχόμενος από την εργοδο- 
τική πλευρά. 

Για το αποτέλεσμα των ανωτέρω εκλογών συντάσ- 
σεται πρακτικό. Εάν δεν επιτευχθεί η ανωτέρω ειδική 
πλειοψηφία, ο Υπουργός διορίζει πρόεδρο του Δ.Σ. από 
τον ανωτέρω κατάλογο των τριών υποψηφίων και α¬ 
ντιπροέδρους από τους εκπροσώπους των εργαζομένων 
και των εργοδοτών με δεκαοκτάμηνη θητεία. Για το 


σκοπό αυτόν συνέρχονται σε ειδική συνεδρίαση στο 
Υπουργείο Εργασίας μετά από πρόσκληση του Υπουρ¬ 
γού Εργασίας οι δώδεκα εκπρόσωποι των μερών, υπό 
την προεδρία του εκπροσώπου, που εκλέγουν στην 
αρχή της συνεδρίασης με απόλυτη πλειοψηφία. Χρέη 
γραμματέα εκτελεί υπάλληλος του Υπουργείου Εργασίας 
οριζόμενος από τον Υπουργό Εργασίας. 

3. Το Δ.Σ^συγκροτείται με απόφαση του Υπουργού 
Εργασίας. Το Δ.Σ. βρίσκεται σε απαρτία όταν παρίστα- 
νται επτά (7) από τα μέλη του, μεταξύ των οποίων ο 
πρόεδρος ή αντιπρόεδρος και αποφασίζει με απόλυτη 
πλειοψηφία των παρόντων μελών και σε κάθε περίπτωση 
με πλειοψηφία τουλάχιστον έξι (6) μελών του. Σε πε¬ 
ρίπτωση ισοψηφίας επικρατεί η ψήφος του προέδρου. 
Όταν από τις κείμενες διατάξεις προβλέπεται ειδική 
πλειοψηφία για τη λήψη αποφάσεων του Δ.Σ., απαιτείται 
η πλειοψηφία οκτώ (8) μελών. 

4. Το Δ.Σ. του Ο.Ε.Ε., που ανασυγροτείται, σύμφωνα 
με τις διατάξεις αυτού του άρθρου, συνεχίζει να λει¬ 
τουργεί για το υπόλοιπο της θητείας του, ήτοι μέχρι 
και την 31.12.1994, χωρίς μεταβολή των προσώπων 
προέδρου και αντιπροέδρων. Κατά τα λοιπά ισχύουν οι 
κείμενες διατάξεις του Ο.Ε.Ε.. 

5. Στους σκοπούς του Οργανισμού Εργατικής Εστίας 
περιλαμβάνεται επίσης και η ενίσχυση της έρευνας, 
μελέτης και προαγωγής του δικαίου της εργασίας και 
της επιστήμης της κοινωνικής πολιτικής ως και η ενί¬ 
σχυση και ανάπτυξη σχέσεων με συνδικαλιστικές ορ¬ 
γανώσεις και διεθνείς οργανισμούς στο εσωτερικό και 
εξωτερικό που έχουν συναφείς προς τον Ο.Ε.Ε. σκο¬ 
πούς. 

6. Από την 1η Ιανουάριου 1994 τα προβλεπόμενα 
από την περίπτωση ε' του άρθρου 5 του ν.δ. 980/1942 
(ΦΕΚ 24 Α ) την παρ. 2 του άρθρου 8 του ν. 678/1977 
(ΦΕΚ 246 Α) και περίπτωση ε του άρθρου 7 του ν. 
2150/1993 (ΦΕΚ 98 Α ) ποσοστά υπολογίζονται επί του 
συνόλου των εσόδων του Ο.Ε.Ε.. Από την ίδια ημερο¬ 
μηνία οι επιχορηγήσεις του Ο.Ε.Ε. προς φορείς του 
δημόσιου τομέα υπολογίζονται ως ποσοστά επί των 
εσόδων του ΟΈ.Ε. ως εξής: 

α. Υπέρ του Ταμείου Επικουρικής Ασφαλίσεως Προ¬ 
σωπικού Οργανισμών Κοινωνικής Ασφαλίσεως ποσοστό 
0,5%. 

β. Υπέρ του Ταμείου Επικουρικής Ασφαλίσεως Εκ¬ 
προσώπων και Υπαλλήλων Εργατικών Επαγγελματικών 
Οργανώσεων ποσοστό 10 έως 15%. 

γ. Υπέρ του Ταμείου Αλληλοβοήθειας Προσωπικού 
της Εργατικής Εστίας ποσοστό 0,5 έως 1%. 

δ. Υπέρ του Εθνικού Ινστιτούτου Εργασίας 2 έως 
3%. 

7. Η διάταξη του άρθρου 2 του ν. 678/1977, όπως 
τροποποιήθηκε με το άρθρο 15 του ν. 2150/1933, 
αντικαθίσταται ως εξής: 

"Δικαιούμενοι παροχών 

Οι παροχές του Οργανισμού Εργατικής Εστίας χο¬ 
ρηγούνται σε μισθωτούς και συνταξιούχους και τα μέλη 
των οικογενειών αυτών, υπό όρους και προϋποθέσεις 
που καθορίζονται από το διοικητικό συμβούλιο του 
οργανισμού. Επίσης χορηγούνται σε τυφλούς και το 
συνοδό τους, σε άτομα με ειδικές ανάγκες, εφόσον 
έχουν ποσοστό αναπηρίας 67% τουλάχιστον, στο προ¬ 
σωπικό του Υπουργείου Εργασίας, καθώς και στο προ¬ 
σωπικό και τους συνταξιούχους του Οργανισμού Ερ¬ 
γατικής Εστίας". 

8. Το ποσοστό 1% υπέρ του ελληνικού θεατρικού 
μουσείου, που ορίστηκε με το άρθρο 23 του ν. 1545/ 
1991 (ΦΕΚ 91 Α), αυξάνεται σε 4% από 1.1.1994. 

Άρθρο 21 

Συλλογικά όργανα του ν. 1836/1969 και διεύρυνση 
των σκοπών του Εθνικού Ινστιτούτου Εργασίας 

1. Τα συλλογικά όργανα: α) Εθνικό Συμβούλιο Επαγ¬ 
γελματικής Κατάρτισης και Απασχόλησης (Ε.Σ.Ε.Κ.Α.), 
β) Περιφερειακή Επιτροπή Επαγγελματικής Κατάρτισης 
(Π.Ε.Ε.Κ.Α.) και γ) Νομαρχιακή Επιτροπή Επαγγελμα¬ 
τικής Κατάρτισης (Ν.Ε.Ε.Κ.Α.), των άρθρων 1, 2 και 3 
του ν: 1836/1989 ανασυγκροτούνται ως εξής: 

α) Στα τακτικά μέλη του Ε.Σ.Ε.Κ.Α., όπως προβλέπεται 
στην παρ. 2 τοα. άρθρου 1 του ν. 1836/1989, προστί¬ 
θενται: 

ιβ. ένας εκπρόσωπος του Υπουργού Εργασίας και 
ιγ. ένας εκπρόσωπος της Ένωσης Εμπορικών Συλ¬ 
λόγων Ελλάδος (Ε.Ε.Σ.Ε.). 

Επίσης αντί του εκπροσώπου της Εθνικής Σπουδα¬ 
στικής Ένωσης Ελλάδος (Ε.Σ.ΕΈ.) της περίπτωσης ια\ 
μετέχει εκπρόσωπος της Εθνικής Φοιτητικής Ένωσης 
Ελλάδος (Ε.Φ.Ε.Ε.). 

β) Στους κατά περίπτωση μετέχοντες στη σύνθεση 
του Ε.Σ.Ε.Κ.Α., όπως προβλέπεται στην παρ. 3 του 
άρθρου 1 του ν. 1876/1989 προστίθεται: 

ιβ) ένας εκπρόσωπος της Συντονιστικής Επιτροπής 
των Δικηγορικών Συλλόγων Ελλάδος. 

γ) Στην Π.Ε.Ε.Κ.Α. ένας εκπρόσωπος της Ένωσης 
Εμπορικών Συλλόγων Ελλάδος (Ε.Ε.ΣΈ.) 

δ) Στην Ν.ΕΈ.ΚΑ ένας υπάλληλος της κατά τόπον 
υπηρεσίας του Υπουργείου Εργασίας αντίστοιχα. 

2. Η περίπτωση θ' του άρθρου 2 του ν. 2150/1993 
(ΦΕΚ 98 Α) αντικαθίσταται ως εξής: 

"θ) Η μελέτη των εργασιακών σχέσεων και της ερ¬ 
γατικής νομοθεσίας, καθώς και η διεξαγωγή ερευνών 
και παροχή συμβουλευτικών υπηρεσιών σε τρίτους για 
τα θέματα αυτά στα πλαίσια του ελληνικού και του 
κοινοτικού δικαίου, καθώς και η διεξαγωγή ερευνών 
συγκριτικού χαρακτήρα". 

3. Στους κατά το άρθρο 2 του ν.2150/1993 σκοπούς 
του Ε.Ι.Ε. προστίθενται περιπτώσεις ιβ' και ιγ* ως εξής: 

“ιβ) Η μελέτη, έρευνα και παροχή συμβουλών για 
θέματα σχετικά με την υγιεινή και ασφάλεια της εργα¬ 
σίας, ιδίως σε ό,τι αφορά την εφαρμογή της νομοθεσίας 
και τη λειτουργία των τεχνικών υποδομών. 

ιγ) Η μελέτη και έρευνα θεμάτων σχετικά με την 
κοινωνική ασφάλιση και λοιπά θέματα κοινωνικής πο¬ 
λιτικής σχετικά με την απασχόληση". 

4. Στο άρθρο 11 του ν. 2150/1993 (ΦΕΚ 98 Ά) 
προστίθεται η ακόλουθη παράγραφος 3: 

“3. Για ένα χρόνο από σήμερα, το Διοικητικό Συμβούλιο 
του Ε.Ι.Ε. μπορεί να προκηρύσσει δημόσιους διαγωνι¬ 
σμούς προμηθειών, τάσσοντας σύντομη προθεσμία υ¬ 
ποβολής προσφορών, που δεν μπορεί να είναι μικρότερη 
από δέκα (10) ημέρες. Η σύντμηση αυτή της προθε¬ 
σμίας, πρέπει να αιτιολογείται από το Διοικητικό Συμ¬ 
βούλιο και να εγκρίνεται προηγουμένως από τον Υ¬ 
πουργό Εργασίας δΓ επισημειωματικής πράξεως". 

Άρθρο 22 

Θέματα προστασίας προσώπων του ν. 1648/1986 

1. Η παρ. 4 του άρθρου 1 του ν. 1648/1986 (ΦΕΚ 


147 Α’) αντικαθίσταται ως ακολούθως: 

"4. Προστατεύονται ανάπηρα άτομα επίσης, με ανα¬ 
γκαστική τοποθέτηση ηλικίας 15-65 ετών που έχουν 
περιορισμένες δυνατότητες για επαγγελματική απασχό¬ 
ληση από οποιαδήποτε χρόνια σωματική ή πνευματική 
ή ψυχική πάθηση ή βλάβη, εφόσον είναι εγγεγραμμένα 
στα μητρώα άνεργων αναπήρων του Οργανισμού 
(Ο.Α.Ε.Δ.), με ποσοστό αναπηρίας 40% τουλάχιστον. 

Επίσης προστατεύονται όσοι έχουν τέκνα ή αδελφούς 
ή σύζυγο με βαριά ηθικά, ψυχοσωματικά προβλήματα 
με ποσοστό αναπηρίας 67% και πάνω, καθώς και πο¬ 
λύτεκνοι γονείς με 5 τέκνα και άνω ή ένα από τα τέκνα 
και όχι περισσότεροι από ένα μέλος της οικογένειας. 
Ομοίως προστατεύονται και πολύτεκνοι γονείς με 4 
τέκνα ή ένα από τα τέκνα τους και όχι περισσότεροι 
από ένα μέλος της οικογένειας, αν δεν υπάρχουν 
υποψήφιοι πολύτεκνοι γονείς ή τέκνα τους του προη¬ 
γούμενου εδαφίου". 

2. Η παρ. 1 του άρθρου 2 του ίδιου ν. 1648/ 1986 
αντικαθίσταται ως ακολούθως: 

“1. Επιχειρήσεις ή εκμεταλλεύσεις ελληνικές ή ξένες 
που λειτουργούν στην Ελλάδα με οποιαδήποτε μορφή, 
επιχειρήσεις ή εκμεταλλεύσεις κοινής ωφέλειας, όπως 
προσδιορίζονται στις περιπτώσεις (γ) και (ε) της παρ. 
6 του άρθρου 1 του ν. 1256/1982 (ΦΕΚ 65 Α ), καθώς 
και οι θυγατρικές τους ανώνυμες εταιρείες, εφόσον 
απασχολούν κατά την έκδοση της απόφασης, για την 
τοποθέτηση, προσωπικό πάνω από 50 άτομα, υπο- 
χρεούνται να προσλαμβάνουν πρόσωπα που προστα¬ 
τεύονται από το προηγούμενο άρθρο, σε ποσοστό 
συνολικά 8%, κατανεμόμενο από τις αποφάσεις τοπο¬ 
θέτησης κατά κατηγορία ως εξής: α) από πολύτεκνους 
(γονείς και τέκνα) σε ποσοστό 2%, β) από άτομα ειδικών 
αναγκών 2%, γ) από παιδιά αναπήρων πολέμου, ανα¬ 
πήρων ειρηνικής περιόδου και αναπήρων πολέμου α¬ 
μάχου πληθυσμού 1%, δ) από αγωνιστές της Εθνικής 
Αντίστασης και των τέκνων τους 1%, ε) από άτομα 
έχοντα τέκνα ή αδελφούς ή σύζυγο με βαριά ηθικά 
ψυχοσωματικά προβλήματα και αναπηρία τουλάχιστον 
67% ποσοστό 1% και όλοι οι υπόλοιποι προστατευόμενοι 
του προηγούμενου άρθρου του νόμου αυτού σε ποσοστό 
1 %. 

Στην περίπτωση που δεν υπάρχουν καθόλου προ- 
στατευόμενοι καθεμιάς εκ των άνω κατηγοριών, όπως 
οι κατηγορίες αυτές αναφέρονται στο προηγούμενο 
εδάφιο, το ποσοστό τους μεταφέρεται στην επόμενη 
κατηγορία". 

3. Η παρ. 30 του άρθρου 27 του ν. 2166/1993 (ΦΕΚ 
137 Α’) καταργείται από τότε που ίσχυσε και επανα- 
φέρονται οι καταργηθείσες ρυθμίσεις. 

Καταργούνται από την ισχύ του νόμου αυτού, η παρ. 
2 του άρθρου 1 του ν. 1648/1986 και η παρ. 2 του 
άρθρου 12 του ίδιου ν. 1648/1986 μετά της σε εκτέλεση 
αυτής εκδοθείσας υπ. αριθμ. 30965/14.5.91 κοινής α¬ 
πόφασης των Υπουργών Εθνικής Άμυνας και Εργασίας 
"Τροποποίηση των ποσοστών των τοποθετουμένων σε 
εργασία προσώπων που προστατεύονται από το ν. 
1648/1986" (ΦΕΚ 390 Α). 

4. Με προεδρικό διάταγμα, που εκδίδεται μετά από 
πρόταση του Υπουργού Εργασίας, ρυθμίζονται οι διοι¬ 
κητικές κυρώσεις και η διαδικασία και τα αρμόδια όργανα 
για την επιβολή των σχετικών κυρώσεων για την μη 
εφαρμογή των διατάξεων του ν. 1648/1986. 

Άρθρο 23 

Καθορισμός ωρών λειτουργίας καταστημάτων 

1. Οι ώρες λειτουργίας καταστημάτων κάθε είδους 
με εξαίρεση αυτών της παρ. 2, του άρθρου 14 του ν. 
2194/1994 (ΦΕΚ 34 Α ) καθορίζονται ανά κατηγορία και 
περιοχή με αποφάσεις του Υπουργού Εργασίας και του 
συναρμόδιου κατά κατηγορία καταστημάτων υπουργού, 
οι οποίες δημοσιεύονται στην Εφημερίδα της Κυβερ- 
νήσεως. Για τον καθορισμό ωρών λειτουργίας κατα¬ 
στημάτων τροφίμων και εμπορικών καταστημάτων συ- 
ναρμόδιος είναι και ο Υπουργός Εμπορίου. Για τα 
καταστήματα που λειτουργούν στις παραδοσιακές του¬ 
ριστικές περιοχές συναρμόδιος είναι και ο Υπουργός 
Τουρισμού. Σε εξαιρετικές ή επείγουσες περιπτώσεις 
που από το ωράριο λειτουργίας οποιοσδήποτε κατη¬ 
γορίας καταστημάτων των αναφερομένων στο άρθρο 
αυτό επηρεάζεται ουσιωδώς η οικονομική ζωή της χώ¬ 
ρας, συναρμόδιος είναι και ο Υπουργός Εθνικής Οικο¬ 
νομίας τον οποίο μπορεί να αναπληρώνει ο Υπουργός 
Οικονομικών. 

Για την έκδοση των αποφάσεων αυτών απαιτείται 
προηγούμενη γνώμη του Ανωτάτου Συμβουλίου Εργα¬ 
σίας και των ενδιαφερομένων οργανώσεων εργοδοτών 
και εργαζομένων, οι οποίοι καλούνται να εκφράσουν 
γραπτώς τη γνώμη τους μέσα σε αποκλειστική προθεσμία 
είκοσι (20) ημερών μετά την πάροδο της οποίας μπορεί 
να εκδίδονται οι σχετικές αποφάσεις. 

2. Με αποφάσεις των νομαρχιακών συμβουλίων, έπειτα 
από γνώμη των ενδιαφερομένων οργανώσεων εργοδο¬ 
τών και εργαζομένων, οι οποίοι καλούνται να εκφράσουν 
γνώμη γραπτώς μέσα σε αποκλειστική προθεσμία είκοσι 
(20) ημερών, μετά την πάροδο της οποίας μπορεί να 
εκδίδονται οι σχετικές αποφάσεις, ρυθμίζεται το ωράριο 
λειτουργίας των καταστημάτων της περιοχής ανά γεω¬ 
γραφική περιοχή. Οι αποφάσεις αυτές εκδίδονται στο 
πλαίσιο των υπουργικών αποφάσεων που εκδίδονται 
σύμφωνα με την παράγραφο 1 αυτού του άρθρου και 
δημοσιεύονται στον ημερήσιο και τοπικό τύπο. 

3. Όσοι παραβιάζουν τις ρυθμίσεις σχετικά με το 
ωράριο λειτουργίας καταστημάτων, οι οποίες περιέχο- 
νται στις αποφάσεις της παραγράφου 1 του παρόντος 
άρθρου υπόκεινται στις κυρώσεις, που προβλέπονται 
από τις διατάξεις της παρ. 7 του άρθρου 42 του ν. 
1892/1990 (ΦΕΚ 101 Α), όπως αντικαταστάθηκε με την 
παρ. 7 του άρθρου 23 του ν. 1957/1991 (ΦΕΚ 114 Α’). 

ΚΕΦΑΛΑΙΟ Δ' 

Ασφάλεια και υγιεινή των εργαζομένων 
Άρθρο 24 

Διοικητικές κυρώσεις 

1. Σε κάθε εργοδότη, κατασκευαστή, παρασκευαστή, 
εισαγωγέα, προμηθευτή που παραβαίνει τις διατάξεις 
και ρυθμίσεις της νομοθεσίας για την υγιεινή και ασφά¬ 
λεια της εργασίας και των προεδρικών διαταγμάτων και 
υπουργικών αποφάσεων, που εκδίδονται σε εκτέλεσή 
της επιβάλλεται ανεξάρτητα από τις ποινικές κυρώσεις, 
με αιτιολογημένη πράξη του ελέγχοντα επιθεωρητή 
εργασίας και ύστερα από προηγούμενη πρόσκληση του 
εργοδότη για παροχή εξηγήσεων: α) πρόστιμο για κα¬ 
θεμιά παράβαση από πενήντα χιλιάδες (50.000) δραχμές 
μέχρι τρία εκατομμύρια (3.000.000) δραχμές, β) προ¬ 
σωρινή διακοπή της λειτουργίας συγκεκριμένης παρα¬ 


γωγικής διαδικασίας ή τμήματος ή τμημάτων ή του 
συνόλου της επιχείρησης ή εκμετάλλευσης για χρονικό 
διάστημα μέχρι έξι (6) ημερών. Επίσης ο Υπουργός 
Εργασίας μπορεί, ύστερα από αιτιολογημένη εισήγηση 
του αρμόδιου επιθεωρητή εργασίας, να επιβάλλει στους 
παραπάνω προσωρινή διακοπή της λειτουργίας συγκε¬ 
κριμένης παραγωγικής διαδικασίας ή τμήματος ή τμη¬ 
μάτων ή του συνόλου της επιχείρησης ή εκμετάλλευσης 
για χρονικό διάστημα μεγαλύτερο των έξι (6) ημερών, 
ή και οριστική διακοπή της λειτουργίας συγκεκριμένης 
παραγωγικής διαδικασίας ή τμήματος ή τμημάτων ή του 
συνόλου της επιχείρησης ή εκμετάλλευσης. 

2. Η πράξη επιβολής προστίμου, κατά τα ανωτέρω 
είναι απαράδεκτη, εάν δεν κοινοποιηθεί με απόδειξη 
στον παραβάτη ο οποίος εξοφλεί το πρόστιμο που του 
επιβλήθηκε με κατάθεση του ποσού στο λογαριασμό 
του Ανωτάτου Συμβουλίου Εργασίας (Α.Σ.Ε.), που τη¬ 
ρείται στην Εθνική Τράπεζα της Ελλάδος. 

Ο παραβάτης μπορεί να αμφισβητήσει τη νομιμότητα 
της πράξης επιβολής των διοικητικών κυρώσεων της 
παρ. 1 ασκώντας προσφυγή, μέσα σε είκοσι (20) ημέρες 
από την κοινοποίηση της πράξεως, ενώπιον του διοι¬ 
κητικού πρωτοδικείου της έδρας της επιθεώρησης ερ¬ 
γασίας. Η προσφυγή αυτή είναι απαράδεκτη, εάν δεν 
κοινοποιηθεί στην αρμόδια επιθεώρηση εργασίας μέσα 
σε δέκα (10) ημέρες από την άσκησή της. Μετά την 
πάροδο της προθεσμίας για την άσκηση της προσφυγής 
ή μετά την έκδοση της απόφασης του Πρωτοδικείου, 
γίνεται διοικητική βεβαίωση του προστίμου από την 
επιθεώρηση εργασίας και εισπράττεται από την αρμόδια 
δημόσια οικονομική υπηρεσία (Δ.Ο.Υ.), ως δημόσιο έ¬ 
σοδο, αποδιδόμενο στο λογαριασμό του Α.Σ.Ε. κάθε 
μήνα. Με κοινές αποφάσεις των Υπουργών Οικονομικών 
και Εργασίας, ρυθμίζεται κάθε αναγκαία λεπτομέρεια 
για την εφαρμογή του άρθρου αυτού. 

3. Κατά την επιλογή καί επιβολή των παραπάνω 
διοικητικών ποινών λαμβάνονται υπόψη ιδίως: 

α) Η αμεσότητα, η σοβαρότητα και η έκταση του 
κινδύνου. 

β) Η σοβαρότητα της παράβασης, η τυχόν επανα¬ 
λαμβανόμενη μη συμμόρφωση στις υποδείξεις των αρ¬ 
μόδιων οργάνων, οι παρόμοιες παραβάσεις για τις 
οποίες έχουν επιβληθεί κυρώσεις στο παρελθόν και ο 
βαθμός υπαιτιότητας. 

4. Πριν από την επιβολή των παραπάνω διοικητικών 
κυρώσεων μπορεί να χορηγηθεί εύλογη προθεσμία μέχρι 
τριάντα (30) ημερών για συμμόρφωση ή να παραταθεί 
μία μόνο φορά η προθεσμία και έως δέκα (10) ημέρες, 
αν κριθεί ότι εκείνη που χορηγήθηκε αρχικά δεν ήταν 
επαρκής. 

5. Η εκτέλεση των διοικητικών κυρώσεων προσωρινής 
και οριστικής διακοπής γίνεται από την αρμόδια αστυ¬ 
νομική αρχή. 

6. Με αποφάσεις του Υπουργού Εργασίας, που δη¬ 
μοσιεύονται στην Εφημερίδα της Κυβερνήσεως, ύστερα 
από γνώμη του Συμβουλίου Υγιεινής και Ασφάλειας της 
Εργασίας, μπορεί να αυξάνονται τα όρια των παραπάνω 
προστίμων. 

'Αρθρο 25 
Ποινικές κυρώσεις 

1. Κάθε εργοδότης, κατασκευαστής ή παρασκευαστής, 
εισαγωγέας ή προμηθευτής, που παραβαίνει με πρόθεση 

τις διατάξεις της νομοθεσίας για την υγιεινή και ασφάλεια 
της εργασίας του νόμου αυτού και των κανονιστικών 
πράξεων, που εκδίδονται με εξουσιοδότησή της τιμω¬ 
ρείται με φυλάκιση ή με χρηματική ποινή τουλάχιστον 
εκατό χιλιάδων (100.000) δραχμών ή και με τις δύο 
αυτές ποινές. Σε περίπτωση παράβασης των διατάξεων 
από αμέλεια οι παραπάνω δράστες τιμωρούνται με 
φυλάκιση μέχρις ενός (1) έτους ή με χρηματική ποινή. 

2. Η υπόθεση εισάγεται προς εκδίκαση με απευθείας 
κλήση. 

3. Σε περίπτωση αναβολής της δίκης, στις υποθέσεις 
της παραγράφου 1 αυτού του άρθρου το δικαστήριο με 
απόφασή του ορίζει ρητή δικάσιμο, μέσα σε είκοσι μία 
(21) ημέρες. 

_ Άρθρο 26 
Εξουοιοδοτικές διατάξεις 

Με προεδρικά διατάγματα, που εκδίδονται έπειτα από 
πρόταση του Υπουργού Εργασίας, και προηγούμενη 
γνώμη του Συμβουλίου Υγιεινής και Ασφάλειας της 
Εργασίας ρυθμίζονται στις λεπτομέρειές τους τα θέματα 
προσόντων ειδικότερων καθηκόντων και όρων εργασίας 
του ιατρού εργασίας και τεχνικού ασφαλείας, τα των 
αρμοδιοτήτων των επιτροπών υγιεινής και ασφάλειας 
και λοιπών εκπροσώπων των εργαζομένων, τα του 
τρόπου ενημέρωσης και διαβούλευσης των εργαζομένων 
και του εργοδότη για τους σκοπούς και τα μέτρα 
εφαρμογής αυτού του νόμου, όπως κατάρτιση και πε¬ 
ριεχόμενο ατομικού ιατρικού φακέλου του εργαζομένου, 
τήρηση βιβλιαρίου επαγγελματικού κινδύνου και υγείας 
των εργαζομένων τήρηση και περιεχόμενο βιβλίου του 
τεχνικού ασφαλείας, θέματα που αφορούν την οργάνωση 
και τους όρους και προϋποθέσεις λειτουργίας των 
εταιρειών παροχής των υπηρεσιών ιατρού εργασίας και 
τεχνικού ασφαλείας, καθώς και της άσκησης καθηκόντων 
ιατρού εργασίας και τεχνικού ασφαλείας από τον ίδιο 
τον εργοδότη και ο έλεγχος για την εφαρμογή της 
σχετικής νομοθεσίας από τις περιφερειακές υπηρεσίες 
του Υπουργείου Εργασίας και κάθε αναγκαία λεπτομέ¬ 
ρεια για την εφαρμογή του νόμου αυτού. 

Άρθρο 27 

Καταργούμενες διατάξεις - Κωδικοποίηση 

1. Οι διατάξεις των άρθρων 33, 34 και 35 του ν. 
1568/1985 (ΦΕΚ 177 Α') καταργούνται. 

2. Με προεδρικό διάταγμα, που εκδίδεται ύστερα από 
πρόταση του Υπουργού Εργασίας, κωδικοποιούνται σε 
ενιαίο κείμενο υπό τον τίτλο “Κωδικοποίηση διατάξεων 
για την Υγιεινή και Ασφάλεια των εργαζομένων* όλες 
οι ρυθμίσεις του κεφαλαίου Δ αυτού του νόμου, του 
ισχύοντος ν. 1568/1985 "Υγιεινή και Ασφάλεια των 
εργαζομένων" (ΦΕΚ 177 Α’) και των συναφών νομοθε¬ 
τικών ρυθμίσεων. Κατά την κωδικοποίηση αυτή επιτρέ¬ 
πεται η νέα διάρθρωση της νομοθετικής ύλης, η συγ¬ 
χώνευση, ο χωρισμός και η δημιουργία νέων άρθρων, 
η φραστική διευκρίνιση, η διόρθωση και η προσαρμογή 
της ορολογίας χωρίς να αλλοιώνεται η έννοια των 
ισχυουσών διατάξεων. 

Η κωδικοποίηση αυτή γίνεται από επταμελή επιτροπή, 
που συνεδριάζει εκτός ωρών εργασίας των δημόσιων 
υπηρεσιών και που συγκροτείται με απόφαση του Υ¬ 
πουργού Εργασίας. Προεδρεύει ο Γενικός Γραμματέας 
του Υπουργείου Εργασίας και έχει ως μέλη προϊστά¬ 


μενους διευθύνσεων και ειδικό επιστημονικό προσωπικό 
του Υπουργείου Εργασίας. Αναπληρωτής του προέδρου 
ορίζεται ο προϊστάμενος του , γραφείου Νομικού Συμ¬ 
βουλίου του Κράτους, στο Υπουργείο Εργασίας. Ειση¬ 
γητής χωρίς ψήφο καλείται από τον πρόεδρο αρμόδιος 
τμηματάρχης ή διευθυντής του Υπουργείου. 

ΚΕΦΑΛΑΙΟ Ε* 

Άρθρο 28 

1. Ρύθμιση εξοφλήσεως εν γένει οφειλών στεγαστικών 
παροχών απευθείας από τον Ο.Ε.Κ.. *. * ν 

α. Οι κληρούχοι και δανειούχοι αποκλειστικά από 
στεγαστικά κεφάλαια του Ο.Ε.Κ., που οφείλουν ληξι¬ 
πρόθεσμες δόσεις μέχρι του τέλους του έτους 1994, 
δύνανται να τις εξοφλήσουν σε 48 μηνιαίες άτοκες και 
ισόποσες δόσεις, στις οποίες περιλαμβάνονται και οι 
τόκοι υπηρημερίας, παράλληλα με την πληρωμή των 
τρεχουσών δόσεων των οφειλών τους. 

Ειδικά για τους υπαλλήλους των Ν.Π.Δ.Δ. και του 
ευρύτερου δημόσιου τομέα, όπως αυτός καθορίζεται 
από τον νόμο η εξόφληση των ληξιπρόθεσμων οφειλών 
θα γίνει σε 24 μηνιαίες δόσεις. 

Σε περίπτωση μη πληρωμής τριών συνεχόμενων δό¬ 
σεων, η παρά πάνω ρύθμιση παύει ισχύουσα και τα 
οφειλόμενα καθίστανται απαιτητά, εφαρμοζομένων των 
διατάξεων περί εισπράξεως δημοσίων εσόδων. 

β. Παρέχεται η ευχέρεια εφάπαξ εξοφλήσεως των 
αλήκτων οφειλών κληρούχων και δικαιούχων αποκλει¬ 
στικά από στεγαστικά κεφάλαια του Ο.Ε.Κ., με έκπτωση 
50% επί του συνόλου των υπολειπόμενων οφειλών 
τούτων. 

Η ευχέρεια του προηγούμενου εδαφίου, παρέχεται 
και στους δικαιούχους της παραγράφου 1 του παρόντος, 
και για τις ληξιπρόθεσμες οφειλές τους, εξαιρουμένων 
των τόκων υπερημερίας που ρυθμίζονται σε κάθε πε¬ 
ρίπτωση με τις διατάξεις της παραγράφου 1. 

γ. Εάν το ύψος της ετήσιας επιβάρυνσης των δόσεων 
των ρυθμιζόμενων ως άνω οφειλών υπερβαίνει το 10% 
του οικογενειακού εισοδήματος και μέχρι ύψους δυόμισι 
εκατομμυρίων (2.500.000) δραχμών, μπορεί ο οφειλέτης 
να προσφύγει σε ειδική τριμελή επιτροπή που συγκρο¬ 
τείται με αποφάσεις του Υπουργού Εργασίας, που κα¬ 
θορίζουν και τις λεπτομέρειες λειτουργίας της και α- 
ποτελείται από έναν υπάλληλο του Υπουργείου Εργα¬ 
σίας, που προτείνεται από αυτόν, έναν υπάλληλο του 
Ο.ΕΚ. και έναν εκπρόσωπο των εργαζομένων, που 
προτείνεται από την τριτοβάθμια συνδικαλιστική τους 
οργάνωση. Η παραπάνω επιτροπή ορίζει τον αριθμό 
των παραπέρα δόσεων και το ποσό κάθε δόσης. 

Στην επιτροπή μπορεί να προσφεύγει κάθε οφειλέτης, 
αφού έχει πληρώσει τουλάχιστον την πρώτη δόση από 
τις ρυθμίζομενες οφειλές. 

Για το ίδιο ετήσιο εισόδημα συγχωρείται μόνο μία 
προσφυγή, εκτός από τελείως ιδιάζουσες περιπτώσεις, 
όπως είναι η ανεργία, τις οποίες δέχεται ή απορρίπτει 
κατά περίπτωση η επιτροπή. Για ποσό οφειλής μικρότερο 
των πενήντα χιλιάδων (50.000) δραχμών, δεν συγχω- 
ρείται προσφυγή. Το ποσό τούτο, καθώς και το ποσοστό 
10% της παρούσας παραγράφου μπορεί να αναπρο¬ 
σαρμόζεται με απόφαση του Υπουργού Εργασίας. 

Ως οικογενειακό εισόδημα νοείται το άθροισμα του 
ετήσιου εισοδήματος του δικαιούχου, του ή της συζύγου 
και των προστατευόμενων μελών, όπως αυτό προκύπτει 

από τα ακαθάριστα έσοδα της φορολογίας εισοδήματος 
ή, σε περίπτωση μη υποβολής δήλωσης, από τη βεβαίωση 
του Ι.Κ.Α., ή του μισθοδοτικού ή τυχόν επιδοτούντος 
φορέα στην οποία, προσδιορίζονται οι ετήσιες αποδο¬ 
χές 

Λεπτομέρειες που θα ανακύψουν κατά την εφαρμογή 
των παραπάνω διατάξεων μπορεί να ρυθμίζονται με 
απόφαση του Υπουργού Εργασίας. 

δ. Δάνεια πάσης φύσεως που χορηγήθηκαν από τον 
Ο.Ε.Κ. μέχρι τη δημοσίευση του ν.δ. 1138/1972 (ΦΕΚ 
63 Α), καθώς και οφειλές από τίμημα κληρωθεισών 
κατοικιών μέχρι του χρόνου τούτου, καθίστανται ληξι¬ 
πρόθεσμα και απαιτητά εντός εξαμήνου από τη δημο¬ 
σίευση του παρόντος. Σε περίπτωση μη εξοφλήσεώς 
τους εφαρμόζονται οι διατάξεις περί εισπράξεως δη¬ 
μοσίων εσόδων. 

ε. Ειδικά για τις οικογένειες που έχουν 4 ανήλικα 
παιδιά και πάνω, που έτυχαν στεγαστικής παροχής 
αποκλειστικά από τα κεφάλαια του Ο.Ε.Κ., παρατείνεται 
ο χρόνος αποπληρωμής των δανείων και των κατοικιών 
αντίστοιχα, έτσι ώστε η καταβαλλόμενη άτοκη μηνιαία 
δόση να μην υπερβαίνει τις πέντε χιλιάδες (5.000) 
δραχμές. 

Το ποσό αυτό μπορεί να αυξάνεται με αποφάσεις 
του Υπουργού Εργασίας. 

Στην περίπτωση, που ο δικαιούχος έχει μεν τύχει 
στεγαστικής παροχής ως πολύτεκνος, αλλά κάποια από 
τα παιδιά του έχουν ενηλικιωθεί, τότε οι δόσεις καθο¬ 
ρίζονται από την επιτροπή της παραγράφου 3. 

στ. Των ευεργετικών διατάξεων της παραγράφου 1γ 
εξαιρούνται οι υπάλληλοι των Ν.Π.Δ.Δ., καθώς και οι 
υπάλληλοι του ευρύτερου δημόσιου τομέα. 

2. α. Το ποσό που διαθέτει κάθε χρόνο ο Ο.Ε.Κ. για 
την κάλυψη των κατασκευαστικών του δραστηριοτήτων, 
δηλαδή αγορά οικοπέδων, ανέγερση οικισμών και αγορά 
διαμερισμάτων, δεν μπορεί να είναι λιγότερο από το 
50% του προϋπολογισμού, εξαιρουμένων των γενικών 
εξόδων (μισθοδοσία προσωπικού, εξοπλισμός κ.λπ.). Το 
ποσό για την αγορά έτοιμων διαμερισμάτων από ιδιώτες 
κατασκευαστές δεν μπορεί να υπερβαίνει σε καμιά 
περίπτωση το 15% του συνολικού ποσού που διατέθηκε 
τον προηγούμενο χρόνο, για το κατασκευαστικό πρό¬ 
γραμμα. 

Τα κονδύλια, που τυχόν δεν απορροφώνται κατά το 
περασμένο έτος, μεταφέρονται στο κατασκευαστικό 
πρόγραμμα του επόμενου έτους. 

β. Φόροι πάσης φύσεως, ως και δημοτικά ή άλλα 
τέλη και εισφορές, που αφορούν σε κληρωθείσες κα¬ 
τοικίες μετά των κοινοχρήστων αυτών χώρων από τον 
Ο.Ε.Κ. σε δικαιούχους του, βαρύνουν αποκλειστικά τους 
κατόχους είτε προσωρινών παραχωρητηρίων χρήσεως, 
είτε οριστικών παραχωρητηρίων. 

γ. Ο Ο.Ε.Κ. μπορεί να δημιουργήσει Ειδικό Γραφείο, 
για την τακτική ενημέρωση των δικαιούχων του και 
γενικότερα της κοινής γνώμης, με τη χρησιμοποίηση 
των κατάλληλων μέσων πληροφόρησης, σχετικά με τα 
προγράμματά του. Για την κάλυψη των αναγκών λει¬ 
τουργίας του ως άνω Γραφείου, ο Ο.Ε.Κ. μπορεί να 
προσλάβει με συμβάσεις ορισμένου χρόνου μέχρι και 
δύο πρόσωπα, με τα απαραίτητα ειδικά προσόντα σπου¬ 
δών και επαγγελματικής εμπειρίας. 

δ. Ο Ο.Ε.Κ. μπορεί να συστήσει Ειδικό Γραφείο 
Διεθνών Σχέσεων, με σκοπό τη συνεργασία με ομολό¬ 
γους οργανισμούς κοινωνικής κατοικίας άλλων χωρών, 
ιδίως στα πλαίσια της Ευρωπαϊκής Ενώσεως. Για την 


κάλυψη των αναγκών λειτουργίας του ως άνω Γ ραφείου, 
ο Ο.Ε.Κ. μπορεί να προσλάβει με συμβάσεις ορισμένου 
χρόνου, μέχρι και τρία πρόσωπα με τα απαραίτητα ειδικά 
προσόντα σπουδών, τέλειας γνώσης τουλάχιστον δύο 
εκ των κυρίων ξένων (ευρωπαϊκών) γλωσσών και προη¬ 
γούμενης εμπειρίας διεθνών σχέσεων. 

ε. Με απόφαση του Διοικητικού Συμβουλίου μπορούν 
να παρίστανται στις συνεδριάσεις αυτού ως εισηγητές 
ο προϊστάμενος της νομικής υπηρεσίας, ο νομικός 
σύμβουλος του Ο.Ε.Κ., καθώς και οι υπηρετούντες 
δικηγόροι σε αυτόν, κατά περίπτωση, για παροχή νο¬ 
μικών υπηρεσιών στους οποίους καταβάλλονται οι ι- 
σχύούσες αποζημιώσεις για τη συμμετοχή τους. 

3. Διεύρυνση του πεδίου στεγασπκών δραστηριοτήτων 
- Κατασκευαστικά προγράμματα με συγχρηματοδοτήσεις 
τρίτων. 

Ο Ο.Ε.Κ. δύναται να πραγματοποιεί και ειδικά προ¬ 
γράμματα κατασκευής οικισμών με συμμετοχή στη χρη¬ 
ματοδότησή τους τρίτων ενδιαφερομένων φορέων του 
Δημοσίου ή του Εθνικού Ιδρύματος Παλιννοστούντων 
για τη στέγαση ειδικών κατηγοριών δικαιούχων, βάσει 
ειδικών κάθε φορά συμφωνιών με τους ως άνω ενδια- 
φερόμενους φορείς. Οι συμφωνίες αυτές, μετά από 
πρόταση του Δ.Σ. του Ο.Ε.Κ. θα εγκρίνονται με απόφαση 
του Υπουργού Εργασίας. 

4. Ο Ο.Ε.Κ. δύναται να αναλαμβάνει την πραγματο¬ 
ποίηση μελετών και την επίβλεψη κατασκευής οικιστικών 
συγκροτημάτων για λογαριασμό τρίτων φορέων του 
δημόσιου ή/και του ιδιωτικού τομέα στην Ελλάδα ή/και 
σε χώρες του εξωτερικού, βάσει σχετικών εργοληπτικών 
συμβάσεων που θα συνομολογούνται με όρους που θα 
καθορίζονται με απόφαση του Υπουργού Εργασίας, 
ύστερα από πρόταση του Δ.Σ. του Ο.Ε.Κ.. 

5. Αγορά μικρών οικοπέδων στα αστικά κέντρα. 

Ο Ο.Ε.Κ. δύναται να αγοράζει σε αστικά κέντρα μικρά 
οικόπεδα εντός των σχεδίων πόλεων και μέχρι 1.000 
τ.μ. στα οποία να δύναται να ανεγείρονται κατοικίες 
συνολικής δομημένης επιφάνειας τουλάχιστον 600 τ.μ.. 

Οι διαδικασίες απόκτησής τους θα καθοριστούν με 
υπουργική απόφαση ύστερα από πρόταση του Δ Σ του 
Ο.Ε.Κ.. 

Άρθρο 29 

Περί απλουστεύσεως της διαδικασίας εγκρίσεως 
ρυμοτομικών σχεδίων και εξαίρεσης 
από κατεδάφιση οικισμών Ο.Ε.Κ. 

1. Η πρώτη φράση του πρώτου εδαφίου του άρθρου 
26 του ν. 1337/1983, όπως αντικαταστάθηκε με την 
παρ. 13 του άρθρου 8 του ν. 1512/1985, αντικαθίσταται 
ως εξής: 

“Με απόφαση που εκδίδεται από τον Υπουργό Χω¬ 
ροταξίας, Οικισμού και Περιβάλλοντος". 

2. Στο τέλος της παρ 10 του άρθρου 9 του ν. 1512/1985 
(ΦΕΚ 4Α/11.1.85) όπως αυτή συμπληρώθηκε με την 
παρ.4 του άρθρου 31 του ν. 1577/1985 (ΦΕΚ 210Α/ 
18.12.85) προστίθεται δ’ παράγραφος έχουσα ως εξής: 

"δ. Επίσης με απόφαση του Υπουργού Περιβάλλοντος, 
Χωροταξίας και Δημόσιων Έργων, που εκδίδεται με την 
ίδια διαδικασία μπορούν να εξαιρούνται από την κατε¬ 
δάφιση αυθαίρετα κτίσματα ή κτιριακές εγκαταστάσεις 
που έχουν ανεγερθεί από τον Οργανισμό Εργατικής 
Κατοικίας εφόσον τα αυθαίρετα αυτά είχαν ανεγερθεί 
μέχρι την ημερομηνία δημοσίευσης του παρόντος νό¬ 
μου". 

Άρθρο 30 

Ανέγερση οικισμών Ο.Ε.Κ. σε εκτάσεις που 

εντάσσονται σε ζώνες γεωργικής γης υψηλής 
παραγωγικότητας 

Ο Ο.Ε.Κ. μπορεί να υλοποιεί στεγαστικά του προ¬ 
γράμματα, σε εκτάσεις, που εντάσσονται σε ζώνες 
γεωργικής γης, υψηλής παραγωγικότητας, εφόσον όμως 
το Υπουργείο Γεωργίας και το Υ.ΠΕ.ΧΩ.Δ.Ε. συμφωνεί 
με την οικιστική αξιοποίηση των συγκεκριμένων εκτά¬ 
σεων, λόγω του κοινωνικού χαρακτήρα του έργου του 
Ο.Ε.Κ.. 

Τα στεγαστικά προγράμματα του Ο.Ε.Κ. σε αυτές τις 
ζώνες είναι αναγκαίο να εναρμονίζονται με τον Χωρο¬ 
ταξικό και Πολεοδομικό Σχεδιασμό της περιοχής. 

^ Άρθρο 31 

Μεταβίβαση της ΗΛΙΑΚΟ ΧΩΡΙΟ Α.Ε. στον Ο.Ε.Κ. 

1. Της τελούσας υπό εκκαθάριση ΗΛΙΑΚΟ ΧΩΡΙΟ 
Α.Ε." διακόπτεται η διαδικασία εκκαθάρισης και το 100% 
του μετοχικού κεφαλιού της, κυριότητας του Υπουργείου 
Βιομηχανίας,Έρευνας και Τεχνολογίας μεταβιβάζεται 
στον Ο.Ε.Κ.. 

2. Ο Ο.Ε.Κ. δύναται, μετά από πρόταση του Δ.Σ. του 
και εγκριτική απόφαση του Υπουργού Εργασίας, να 
επιληφθεί και να κινήσει τις απαραίτητες διαδικασίες 
για: 

α) την αποκατάσταση τεχνικών ελαττωμάτων ή φθο¬ 
ρών στα κτίρια και τις τεχνικές εγκαταστάσεις του 
Ηλιακού Χωριού και για την εξασφάλιση θέρμανσης και 
θερμού νερού χρήσης στις κατοικίας του οικισμού με 
την αυτονόμηση της λειτουργίας των ενεργειακών συ¬ 
στημάτων για κάθε κτίριο. 

β) την εγκατάσταση αναγκαίου εξοπλιφού στις κοι¬ 
νόχρηστες αίθουσες του οικισμού για εκπολιτιστικές 
δραστηριότητες και για την προβολή του οικολογικού 
χαρακτήρα του Ελληνο-Γερμανικού Ερευνητικού και 
Επιδεικτικού Προγράμματος που εφαρμόσθηκε στο Η¬ 
λιακό Χωριό. 

Άρθρο 32 

Ρύθμιση ληξιπρόθεσμων οφειλών μικτών δανείων 
του ν.1641/1986 

Το ελληνικό Δημόσιο αναλαμβάνει την υποχρέωση να 
καταβάλει στην Εθνική Κτηματική Τράπεζα της Ελλάδος 
(Ε.Κ.Τ.Ε.) ποσό το οποίο προκύπτει από ληξιπρόθεσμες 
οφειλές δικαιούχων στεγαστικών δανείων Εργατικής 
Κατοικίας, που χορηγήθηκαν με βάση τις διατάξεις του 
ν. 1641/1986, οι οποίες προέκυψαν από 1.1.1987 - 
30.4.1994 και έχουν καλυφθεί από ίδια διαθέσιμα της 
Ε.Κ.Τ.Ε.. Το καταβληθησόμενο ποσό θα ανέλθει σε 15,7 
δισ. δρχ. και αφορά τις ληξιπρόθεσμες οφειλές έως 
30.4.1994. 

Σε αντιστάθμισμα της καταβολής αυτής περιέρχονται 
στο Δημόσιο οι αντίστοιχες εκ των ανωτέρω 15,7 δισ. 
δρχ. απαιτήσεις κατά των δανειοληπτών αυτών. 

Η ρύθμιση των υποχρεώσεων αυτών θα πραγματο¬ 
ποιηθεί με έκδοση από το ελληνικό Δημόσιο ειδικού 
ισόποσου ομολογιακού δανείου (άρθρα 31 και 32 του 
ν. 1914/1990), οι ομολογίες του οποίου θα διατεθούν 
στην Εθνική Κτηματική Τράπεζα της Ελλάδος. 


Άρθρο 33 

Χορήγηση οριστικών παραχωρητηρίων σε 

κληρούχους κατοικιών και διαμερισμάτων Ο.Ε.Κ. 
και λοιπές διατάξεις 

1. α) Ο Ο.Ε.Κ. κατά την παραχώρηση των κληρούμενων 
κατοικιών, που κατασκευάζει ή αγοράζει με στεγαστικά 
προγράμματά του, εκδίδει ταυτόχρονα και παραδίδει 
στους κληρούχους οριστικά παραχωρητήρια. 

β) Με απόφαση του Υπουργού Εργασίας, ύστερα από 
πρόταση του Δ.Σ./Ο.Ε.Κ., ρυθμίζονται όλοι οι όροι 
εκδόσεως των παραχωρητηρίων, όπως ενδεικτικά η 
χρέωση του τιμήματος, ο χρόνος αποπληρωμής ν του, 
το επιτόκιο, η εγγραφή υποθήκης στο ακίνητο, η προ¬ 
στασία των προστατευόμενων μελών του δικαιούχου 
και λοιπές προϋποθέσεις. 

γ) Για την κάλυψη των στεγαστικών αναγκών δικαιού¬ 
χων του Ο.Ε.Κ., που έχουν 5 ή περισσότερα προστα- 
τευόμενα παιδιά, η παρεχόμενη σε αυτούς έτοιμη κα¬ 
τοικία ή αγορασμένο διαμέρισμα από τον Ο.Ε.Κ. θα 
εξοφλείται σύμφωνα με τις προαναφερόμενες υπουρ¬ 
γικές αποφάσεις, αλλά με υπολογισμό του ύψους του 
τιμήματος, που επιβαρύνει το δικαιούχο, μειωμένο κατά 
50%. 

δ) Μετά την έκδοση των υπουργικών αποφάσεων 
καταργείται κάθε αντίθετη προς αυτές σχετική διάταξη. 

2 α) Με απόφαση του Υπουργού Εργασίας, ύστερα 
από πρόταση του Δ.Σ./Ο.Ε.Κ. ορίζονται οι κατηγορίες 
δικαιούχων του Ο.Ε.Κ. στους οποίους χορηγείται η 
επιδότηση του ενοικίου της παρ.1 του ν. 1849/1989. 

β) Μετά την έκδοση της υπουργικής απόφασης κα- 
ταργείται κάθε αντίθετη διάταξη. 

Άρθρο 34 

Επίβλεψη έργων Ο.Ε.Κ. 

1. Οσες φορές καθίσταται αδύνατη η από τεχνικό 
προσωπικό του Ο.Ε.Κ. επίβλεψη εργοταξίου του Ο.Ε.Κ. 
ανέγερσης κατοικιών, έργων υποδομής κ.λπ. και σαν 
τέτοιο νοείται της μονάδας, εκείνης όπου εκτελούνται 
εργασίες, που αποτελούν αντικείμενο ξεχωριστής σύμ¬ 
βασης έργου, μπορεί να προσλαμβάνεται για την επί¬ 
βλεψη κάθε εργοταξίου ένας (1) διπλωματούχος πολι¬ 
τικός μηχανικός ή διπλωματούχος αρχιτέκτονας μηχα¬ 
νικός και ένας (1) τεχνολόγος μηχ/κός ή πολ. υπο- 
μηχ/κός ή εργοδηγός, ως βοηθός επιβλέποντα μηχα¬ 
νικού. 

2. Για την επίβλεψη των ειδικών μηχανολογικών ερ¬ 
γασιών και σε οικισμούς που έχουν πάνω από πενήντα 
(50) κατοικίες, ή όταν υπάρχουν περισσότεροι από έναν 
(1) οικισμοί στην αυτή περιοχή ή σε πλησίον περιοχές, 
ανεξάρτητα από τον αριθμό των κατοικιών, μπορεί να 
προσλαμβάνεται διπλωματούχος μηχανικός ειδικότητας 
μηχανολόγου ή ηλεκτρολόγου ή μηχανολόγου-ηλεκτρο- 
λόγου. 

3. Εφόσον το εργοτάξιο περιλαμβάνει αριθμό κατοι¬ 
κιών πάνω από διακόσιες (200), μπορεί κατά την κρίση 
του Δ.Σ. του Ο.Ε.Κ. για τη διασφάλιση της πληρέστερης 
τεχνικής επίβλεψης, να προσλαμβάνονται ισάριθμοι προς 
τους αναφερόμενους στις παραγράφους 1 και 2 τεχνικοί, 
των αυτών ειδικοτήτων σαν βοηθοί επιβλέποντα. 

4. Οι πιο πάνω προσλαμβάνονται απευθείας με από¬ 
φαση του Δ.Σ. του Ο.Ε.Κ. χωρίς να τηρείται καμία άλλη 

διαδικασία, με σχέση εργασίας ιδιωτικού δικαίου ορι¬ 
σμένου χρόνου, όσο χρόνο διαρκεί το έργο για το 
οποίο προσλαμβάνονται μετά το πέρας του οποίου 
απολύονται αυτοδικαίως και χωρίς καμία αποζημίωση. 

5. Προσόντα πρόσληψής των τεχνικών των παρα¬ 
γράφων 1-3 ορίζονται αυτά που απαιτούνται για το 
διορισμό σε αντίστοιχες θέσεις των μονίμων υπαλλήλων 
με εξαίρεση το ανώτατο όριο ηλικίας (το οποίο δεν 
λαμβάνεται υπόψη). Σε περίπτωση που δεν υπάρχουν 
εργοδηγοί που να συγκεντρώνουν τα παραπάνω ορι¬ 
ζόμενα προσόντα, αρκεί η τριετής εμπειρία δεόντως 
αποδεικνυόμενη. . 

6. Η αμοιβή παραπάνω τεχνικού προσωπικού επίβλε¬ 
ψης ρυθμίζεται από τις κλαδικές συλλογικές συμβάσεις 
εργασίας, συλλογικές συμβάσεις ΠΟΕΔ κ.λπ. διαιτητικές 
αποφάσεις. 

Άρθρο 35 

Θέματα προσωπικού Ο.Ε.Κ. και λοιπές διατάξεις 

Οι θέσεις των δικηγόρων με έμμισθη εντολή του 
Οργανισμού Εργατικής Κατοικίας, που προβλέπονται 
στο άρθρο 45 του π.δ. 249/1989/ 10.5.1989 (ΦΕΚ 11 
Α' 89) "Περί Οργανώσεως και Λειτουργίας του Αυτόνομου 
Οργανισμού Εργατικής Κατοικίας" αυξάνονται κατά τέσ¬ 
σερις (4). Οι θέσεις αυτές κατανέμονται στη Νομική 
Υπηρεσία στην Αθήνα. 

Άρθρο 36 

Ρύθμιση δανείων Ο.Ε.Κ. περιοχής ΚΑΛΑΜΑΤΑΣ 
και λοιπές διατάξεις 

1. Στους δικαιούχους του Ο.Ε.Κ. που έλαβαν δάνειο 
από τον Οργανισμό για την αγορά διαμερίσματος σε 
πολυκατοικία της οδού Αριστείδου 28, στην Καλαμάτα, 
που κατέρρευσε από το σεισμό της 13ης Σεπτεμβρίου 
1986, διαγράφονται οι τοκοχρεωλυτικές δόσεις του 
δανείου που είχαν πάρει, εφόσον η υποχρέωση κατα¬ 
βολής άρχιζε μετά το σεισμό. 

Οι προηγούμενες του σεισμού δόσεις καταβάλλονται 
κανονικά, σύμφωνα με τις κείμενες διατάξεις. 

Οι ανωτέρω δικαιούχοι έχουν δικαίωμα συμμετοχής 
στα μελλοντικά προγράμματα του Ο.Ε.Κ., εφόσον πλη¬ 
ρούν και τις τιθέμενες προϋποθέσεις από τον κανονισμό 
παροχής κατοικιών και δανείων. 

2. Η προβλεπόμενη από τις διατάξεις του άρθρου 9 
του ν. 1849/1989 αναστολή οφειλών σεισμόπληκτων ερ¬ 
γατοϋπαλλήλων νομού Μεσσηνίας, παρατείνεται μέχρι 
31.12.1994 και δεν επιβαρύνεται με τόκους υπερημερίας, 
ο τρόπος δε εξοφλήσεως των οφειλών που αναστέλ¬ 
λονται θα ρυθμιστεί με κοινές υπουργικές αποφάσεις, 
όπως προβλέπουν οι διατάξεις του ίδιου άρθρου. 

3. Στο πέμπτο εδάφιο του άρθρου 2 του ν. 1849/1989 
διαγράφεται η τελευταία φράση “το επιτόκιο αυτό δεν 
επιδοτείται". 

4. Το έκτο εδάφιο "Με φροντίδα της διαχειρίστριας 
τράπεζας εγγράφεται πρώτη υποθήκη στο ακίνητο που 
αποκτάται ή ανοικοδομείται με το δάνειο υπέρ του 
Ο.Ε.Κ.. Κατά τα λοιπά εφαρμόζονται ανάλογα οι λοιπές 
διατάξεις του νόμου αυτού", διαγράφεται και σε συνέχεια 
του πέμπτου εδαφίου, όπως τροποποιείται παραπάνω, 
τίθεται: "με εξαίρεση για τους δικαιούχους που με την 
υπουργική απόφαση 50130/7.2.91 έτυχαν δανείου με 
την πρώτη εφαρμογή του νόμου αυτού, για τους οποίους 


το επιτόκιο ορίζεται σε έξι τοις εκατό (6%).". 

5. Ως εδάφιο έκτο του άρθρου 2 του ν. 1849/1989 
τίθεται: Το επιτόκιο αυτό δεν επιδοτείται, εφόσον το 
Ελληνικό Δημόσιο, με δανειοδότησή του από την Εθνική 
Κτηματική Τράπεζα Ελλάδος (Ε.Κ.Τ.Ε.), εισφέρει για το 
σχηματισμό του κεφαλαίου κατά τα τρία (3) πρώτα έτη 
της εφαρμογής του προγράμματος αυτού, διαφορετικά 
το επιτόκιο επιδοτείται από το Ελληνικό Δημόσιο για 
αγορά πρώτης κατοικίας. Η επιδότηση αυτή χορηγείται 
απευθείας στον Ο.Ε.Κ.. Με φροντίδα της διαχειρίστριας 
τράπεζας εγγράφεται πρώτη ή δεύτερη υποθήκη στο 
ακίνητο που αποκτάται ή ανοικοδομείται με το δάνειο 
υπέρ του Ο.Ε.Κ., με απόφαση του Δ.Σ./Ο.Ε.Κ.. 

Η διάθεση του δανείου αυτού στους δικαιούχους 
μπορεί να γίνει και απευθείας από τον Ο.Ε.Κ.. 

Κατά τα λοιπά εφαρμόζονται ανάλογα οι λοιπές δια¬ 
τάξεις του νόμου αυτού". 

6. Στην παρ. 1 του άρθρου 4 του ν. 1849/1989 προ¬ 
στίθεται μετά τη φράση “του ν.1641/1986..." η φράση 
"και η παρ.4 του άρθρου 2 του ν. 1849/1989". 

7. Η παρ. 4 του άρθρου 4 του ν. 1849/1989 καταργείται. 

Άρθρο 37 

Στεγαστικά Προγράμματα Ο.Ε.Κ. 

1. Το άρθρο 2 του ν. 2116/1993 αντικαθίσταται όπως 
παρακάτω. 

Στο άρθρο 10 του ν.δ. 2963/1954 όπως ισχύει προ¬ 
στίθεται παράγραφος 3 ως εξής: 

Με απόφαση του Διοικητικού Συμβουλίου ο Ο.Ε.Κ. 
μπορεί να συμβάλλεται με ανώνυμες τραπεζικές εται¬ 
ρείες για την επιδότηση του επιτοκίου δανείου δικαιού¬ 
χων των παροχών του. 

Με τη σύμβαση αυτή καθορίζεται το συνολικό ποσό 
των δανείων του σχετικού προγράμματος, η διάρκεια 
των δανείων, το ποσό και η διάρκεια της επιδότησης 
του επιτοκίου από τον Ο.Ε.Κ. και ο τρόπος καταβολής 
του επιδοτούμενου επιτοκίου, όπως η απευθείας χο¬ 
ρήγηση του συνολικού ποσού ή άλλη μορφή επένδυσης 
κεφαλαίου, έντοκη κατάθεση κ.λπ.. 

2. Τα δάνεια των οποίων τα επιτόκια επιδοτούνται 
σύμφωνα με την προηγούμενη παράγραφο προορίζονται: 

α) για αγορά ή ανέγερση πρώτης κατοικίας, 

β) για αποπεράτωση υπό κατασκευή κατοικίας, 

γ) για επέκταση υπάρχουσας κατοικίας και 

δ) για επισκευή υπάρχουσας κατοικίας. 

Η επιδότηση των δανείων αυτών από τον Ο.Ε.Κ. για 
τις κατηγορίες α) έως γ) γίνεται παράλληλα και πέραν 
τυχόν άλλης χορήγησης δανείου με επιδοτούμενο ε¬ 
πιτόκιο από άλλο φορέα του δημόσιου τομέα. 

3. Με απόφαση του Υπουργού Εργασίας, έπειτα από 
γνώμη του Διοικητικού Συμβουλίου του Ο.Ε.Κ., καθορί¬ 
ζεται το ύψος του δανείου που μπορεί να χορηγηθεί 
με επιδοτούμενο επιτόκιο, το ποσοστό του επιδοτού¬ 
μενου επιτοκίου, οι προϋποθέσεις χορήγησης των δα¬ 
νείων, ιδίως σε σχέση με την οικονομική κατάσταση, 
προϋπηρεσία (αριθμό ενσήμων), την οικογενειακή κα¬ 
τάσταση (αριθμό παιδιών κ.λπ.), η διάρκεια χορήγησης 
του δανείου, ιδίως σε σχέση με την οικονομική κατά¬ 
σταση, προϋπηρεσία (αριθμό ενσήμων), την οικογενειακή 
κατάσταση (αριθμό παιδιών κ.λπ.), η διάρκεια χορήγησης 
του δανείου και του επιδοτούμενου επιτοκίου, η διαδι¬ 
κασία χορήγησης των σχετικών δανείων σχετικά με τη 
δημόσια ανακοίνωση των δανειακών προγραμμάτων, την 

κατάταξη των ενδιαφερόμενων σε πίνακα προτεραιό¬ 
τητας δικαιούχων δανείου και κάθε άλλη σχετική λε¬ 
πτομέρεια για τον τρόπο χορήγησης των δανείων από 
τις Τράπεζες πού έχουν συμβληθεί με τον Ο.Ε.Κ.. 

Σε κάθε περίπτωση η διάρκεια της επιδότησης του 
επιτοκίου δεν μπορεί να'< υπερβαίνει το σαράντα τοις 
εκατό (40%) της 'συνολικής διάρκειας του δανείου. 

4. Η χορήγηση των στεγασπκών δανείων της παρα¬ 

γράφου 1 του παρόντος άρθρου, γίνεται μετά από 
εξαγγελία σχετικού, ρβογράμματος που δημοσιοποιείται 
ευρέως, μέσω των μέσων μαζικής ενημερώσεως και του 
Τύπου. ; '· , ; . τ ' , . , 

Προϋπόθεση για την. εξαγγελία, του προγράμματος 
αποτελεί η σύναψη, προηγουμένως, συμβάσεως με μία 
ή περισσότερες Τράπεζες και η έκδοση της υπουργικής 
απόφασης της παραπάνω παραγράφου 2. 

5. Γιρ τα χορηγούμενα δάνεια της παραγράφου 2 του 
παρόντος άρθρου, ο τεχνικός έλεγχος δύναται να 
διενεργείται και από τις; Υπηρεσίες του Ο.Ε.Κ.. 

6. Ο Ο.Ε.Κ. μπορεί να χορηγεί δάνεια στους δικαιού¬ 
χους του για την αγορά ή ανέγερση πρώτης κατοικίας, 
καθώς και αποπερατώσεως. επεκτάσεως και επισκευής 
υπάρχουσας κατοικίας από δικά του στεγαστικά κεφά- 
λαια. 

7. Το επιτόκιο εξοφλήσεως των δανείων, που χορη¬ 
γούνται σύμφωνα με την.^παράγραφο 6 του άρθρου 
αυτού, επιδοτείται απόχο Ελληνικό Δημόσιο, βάσει των 
διατάξεων .περί επιδοτήσεως δανείων για απόκτηση 
πρώτης κατοικίας. Για τους λοιπούς όρους χορηγήσεως 
των δανείων εκδίδεται υπουργική απόφαση, μετά από 
πρόταση του Δ.Σ. του Ο.Ε.Κ. πριν από την εξαγγελία 
κάθε προγράμματος. 

8. Ο Ο.Ε.Κ. με απόφαση του Διοικητικού Συμβουλίου, 
που λαμβάνεται πριν από την εξαγγελία κάθε προγράμ¬ 
ματος, κατατάσσει τους δικαιούχους του ανάλογα με 
το οικογενειακό τους εισόδημα σε ένα από τα δύο 
προγράμματα δανειοδοτήσεως των άρθρων 3 και 4 του 
παρόντος νόμου. 

9. Τα άρθρα 3, 4, 5, 6, 7, 8 παρ. 1, 9, 10 του ν. 
2116/1993 καταργούνται. 

10. Η αποπληρωμή της στεγαστικής συνδρομής που 
παρέχεται από τον Ο.Ε.Κ. στους δικαιούχους του, υπό 
μορφή δανείου ή έτοιμης κατοικίας, δύναται να είναι 
έντοκη. 

Το επιτόκιο που θα επιβαρύνει τα αντίστοιχα ποσά, 
καθορίζεται για κάθε πρόγραμμα με υπουργική απόφαση, 
ύστερα από πρόταση του Δ.Σ. του Ο.Ε.Κ.. 

ΚΕΦΑΛΑΙΟ ΣΤ' 

Άρθρο 38 

Στην παρ. 1 του άρθρου 46 του ν.δ. 2698/1953 (ΦΕΚ 
315 Α ) προστίθεται εδάφιο ως εξής: 

Ώς δεδοκιμασμένη αιτία θεωρείται ιδίως η ύπαρξη 
αυξημένης ανεργίας σε περιπτώσεις ομαδικών απολύ¬ 
σεων λόγω παύσης λειτουργίας επιχειρήσεων ή πτω¬ 
χεύσεων ή όπου τα ποσοστά ανεργίας είναι ανώτερα 
του μέσου όρου που ισχύει για την επικράτεια, σε 
συγκεκριμένη περιοχή της χώρας, όπως προσδιορίζεται 
με απόφαση του Υπουργού Εργασίας·. 

Άρθρο 39 

Το προβλεπόμενο από το άρθρο 12 του ν. 1586/1986 


(ΦΕΚ 37 Α') επίδομα θέσης καταβάλλεται από 1.1.1994 
και στους υπαλλήλους του Ο.Α.Ε.Δ., έστω κι αν δεν 
έχει εκδοθεί ο νέος οργανισμός του. 

Άρθρο 40 

Συμβάσεις εργασίας ιδιωτικού δικαίου ορισμένου χρό¬ 
νου προσωπικού που προσλήφθηκε για προγράμματα ή 
έργα του Ο.Α.Ε.Δ., που χρηματοδοτούνται ή επιδοτού¬ 
νται από διεθνείς Οργανισμούς, το οποίο υπηρετούσε 
κατά τη δημοσίευση του ν. 2190/1994 "Σύσταση ανε¬ 
ξάρτητης αρχής για την επιλογή προσωπικού και ρύθμιση 
θεμάτων διοίκησης" (ΦΕΚ 28 Α') και η σύμβασήν του 
έληξε στις 28.2.1994, παρατείνονται αυτοδίκαια, εφόσον 
εξακολουθούν να παρέχουν υπηρεσίες, μέχρι τη μετα¬ 
τροπή τους σε συμβάσεις εργασίας ιδιωτικού δικαίου 
αορίστου χρόνου, κατ εφαρμογή της διάταξης της παρ. 
8 της με αριθμ. 93956/29.5.1989 κοινής απόφασης των 
Υπουργών Προεδρίας της Κυβέρνησης, Οικονομικών, 
Εργασίας και Εθνικής Παιδείας και Θρησκευμάτων (ΦΕΚ 
409 Β), που κυρώθηκε με την Πράξη του Υπουργικού 
Συμβουλίου με αριθμό 76 της 15.6.1989 (ΦΕΚ 174 Α') 
Διορισμός σε μόνιμες θέσεις" και που αυτή κυρώθηκε 
με το άρθρο 27 του ν. 2190/1994. 

Άρθρο 41 

Στο τέλος του εδαφίου ε' της παρ. 1 του άρθρου 20 
του παρόντος να προστεθεί η εξής φράση: "Στις συ¬ 
νεδριάσεις του Δ.Σ. παρίσταται νομικός σύμβουλος εκ 
των υπηρετούντων στον Οργανισμό". 

Στο τέλος της παραγράφου 2 του ίδιου άρθρου 
προστίθεται η εξής φράση: "Ο Πρόεδρος του Διοικητικού 
Συμβουλίου του Οργανισμού Εργατικής Εστίας λαμβάνει 
τις αποδοχές που προβλέπονται από τη διάταξη του 
άρθρου 6 παρ. 7 του ν.δ. 212/1969 (ΦΕΚ 112 Α')". 

Άρθρο 42 

1. Καταργείται η διάταξη του άρθρου 56 του ν 
2000/1991 (ΦΕΚ 206 Α'). 

2. Οι πρώην εργαζόμενοι στην πτωχή ΑΙΓΑΙΟΝ ΚΛΩ¬ 
ΣΤΟΫΦΑΝΤΗΡΙΑ Α.Ε." δύνανται να ασκήσουν το δι¬ 
καίωμα που απορρέει από τη διάταξη του άρθρου 16 
του ν. 1836/1989 (ΦΕΚ 79 Α' ) και τις ειδικές ρυθμίσεις 
του π.δ. 1/1990 μέσα σε ένα (1) μήνα από τη δημοσίευση 
του νόμου αυτού. 

3. Με απόφαση του Δ.Σ. του Ο.Α.Ε.Δ. μπορούν να 
καθορισθούν οι όροι και η διαδικασία καταβολής των 
ανεξόφλητων αποδοχών στους εργαζόμενους της προ¬ 
ηγούμενης παραγράφου, κατά παρέκκλιση από τις ρυθ¬ 
μίσεις του άρθρου 5 του π.δ. 1/1990, εφόσον η σχέση 
εισφορών - παροχών του λογαριασμού αφερεγγυότητας 
το επιτρέπει. 

4. Η χρονική διάρκεια επιδότησης ανεργίας για όλους 
τους μισθωτούς της επιχείρησης, που θεμελίωναν το 
δικαίωμα αυτό, μετά από καταγγελία της σύμβασης 
εργασίας από τον οριστικό σύνδικο της πτώχευσης 
καθορίζεται σε δώδεκα (12) μήνες. Τυχόν διαφορά 
τακτικής επιδότησης καταβάλλεται εφάπαξ στους δι¬ 
καιούχους από την αρμόδια υπηρεσία του Ο.Α.Ε.Δ.. 

Άρθρο 43 

Το εκπαιδευτικό προσωπικό του Ο.Α.Ε.Δ. που έχει 

τυπικά προσόντα και την κατά περίπτωση απαιτοΟμενη 
εμπειρία ή προϋπηρεσία, που αντιστοιχούν σε ανώτερη 
εκπαιδευτική βαθμίδα από εκείνη στην οποία υπηρετεί 
κατά τη δημοσίευση του νόμου αυτού, είναι δυνατόν 
να μεταταγεί, χωρίς να συντρέχουν οι περιορισμοί της 
παρ. 11 του άρθρου 8 του ν. 2158/1993 (ΦΕΚ 109 Α), 
με αίτηση των ενδιαφερομένων μέσα σε δέκα (10) μήνες 
από τη δημοσίευση του νόμου αυτού, σε προσωρινές 
προσωπικές θέσεις αντίστοιχου κλάδου ανώτερης βαθ¬ 
μίδας, εφόσον δεν υπάρχουν- κενές οργανικές θέσεις 
στον αντίστοιχο κλάδο ανώτερης βαθμίδας. 

Οι μετατασσόμενοι καταλαμβάνουν τις πρώτες ορ¬ 
γανικές θέσεις που θα κενωθούν στην κατηγορία, κλάδο 
και ειδικότητα όπου μετατάσσονται, οπότε και καταρ- 
γούνται αυτοδικαίως οι προσωρινές θέσεις που κατέ¬ 
χουν. 

Οι μετατασσόμενοι επανακατατάσσονται σύμφωνα 
με τα έτη υπηρεσίας και προϋπηρεσίας, με αφετηρία 
το εισαγωγικό κλιμάκιο του νέου κλάδου. 

’Αρθρο 44 

Το πτυχίο Παιδαγωγικής και Τεχνικής Επιμόρφωσης 
μονοετούς φοίτησης του Προτύπου ΚΕ.ΚΑ.ΤΕ. Αθηνών 
είναι ισότιμο με το πτυχίο εκπαιδευτικών σπουδών 
μονοετούς φοίτησης της ΠΑ.ΤΕ.Σ.-Σ.Ε.Λ.Ε.Τ.Ε., για 
τους εκπαιδευτικούς που υπηρετούν στον Ο.Α.Ε.Δ.. 

Άρθρο 45 

Στο άρθρο 13 του ν. 709/1977 "Περί καθιερώσεως 
κινήτρων επαγγελματικής Κατάρτισης Εργατικού Δυνα¬ 
μικού και ρυθμίσεως συναφών θεμάτων* (ΦΕΚ 282 Α') 
προστίθεται η εξής παράγραφος: 

"Τα παραγόμενα από τις εκπαιδευτικές μονάδες του 
Οργανισμού προϊόντα είναι δυνατόν να εκποιούνται από 
τον Οργανισμό είτε απευθείας είτε μέσω τρίτων, ύστερα 
από απόφαση του Δ.Σ., η οποία θα καθορίζει και την 
αξία των προϊόντων αυτών προς κάλυψη τουλάχιστον 
της δαπάνης προμήθειας της πρώτης ύλης τους". 

Άρθρο 46 

1. Η περίπτωση ιβ· της παραγράφου α του άρθρου 

2 του π.δ. 327/1992 "Ρύθμιση θεμάτων πετρελαϊκής 
πολιτικής εμπορίας πετρελαιοειδών προϊόντων και λει¬ 
τουργίας εμπορικών καταστημάτων", αντικαθίσταται ως 
εξής: 

Ίβ) Οι παράγραφοι 3 και 4 του άρθρου 2, τα άρθρα 

3 και 8, η περίπτ. α) της παρ. 2 του άρθρου 11, η 
περίπτ. γ) της παρ. 1 του άρθρου 12 του ν.δ. 1037/1971 
(ΦΕΚ 23 Α ) και το άρθρο 8 του β.δ. 748/1966 (ΦΕΚ 
179 Α )". 

Καταργείται η περίπτωση 2 της παρ. β του άρθρου 
2 του π.δ. 327/1992, καθώς και το π.δ. 376/1992 (ΦΕΚ 
199 Α). 

2. Η παρ. 1 του άρθρου 42 του ν. 1892/1990, όπως 
αντικαταστάθηκε με την παρ. 1 του άρθρου 3 του π.δ. 
327/1992, ανπκαθίσταται ως ακολούθως: 

"1. Η λειτουργία των, κατά το άρθρο 1 του ν.δ. 
1037/1971 Περί χρονικών ορίων λειτουργίας καταστη¬ 
μάτων και εργασίας του προσωπικού αυτών", καταστη¬ 
μάτων είναι ελεύθερη, καθ όλες τις ώρες και τις ημέρες 
της εβδομάδας, πλην της Κυριακής και των ημερών 
αργίας. 


Καί εξαίρεση, επιτρέπεται τις Κυριακές· και τις ημέρες 
αργίας η λειτουργία των πρατηρίων υγρών καυσίμων, 
εστιατορίων; ζαχαροπλαστείων, "μπάρ", καφενείων, γα¬ 
λακτοπωλείων, κυλικείων και συναφών καταστημάτων, 
ανθοπωλείων, περιπτέρων, και εξομοιουμένων καταστη¬ 
μάτων, φωτογραφείων, στιλβωτηρίων κρι αμιγών κατα- 
στημάτων λιανικής πωλήσεως ξηρών καρπών. 

Επιτρέπεται επίσης η λειτουργία κατά τις Κυριακές 
και τις ημέρες αργίας, πλην της Κυριακής του Πάσχα, 
και κατά τις ώρες 08.00 έως 13.00, άνευ απασχολήσεως 
προσωπικού, καταστημάτων πωλήσεως παντός είδους 
παλαιών αντικειμένων, εφόσον τα καταστήματα αυτά 
ευρίσκονται σε τόπους όπου εθιμικά γίνονται αγορα¬ 
πωλησίες τέτοιων ειδών. ·■«,. 

Καί εξαίρεση, με απόφαση του οικείου νομάρχη, 
μπορεί να επιτρέπεται η λειτουργία την Κυριακή και τις 
ημέρες αργίας ορισμένων καταστημάτων που εξυπηρε¬ 
τούν την τουριστική κίνηση σε αυστηρά οριοθετούμενες 
περιοχές δήμων και κοινοτήτων που έχουν ανακηρυχθεί 
ως τουριστικοί τόποι, μετά από σύμφωνη γνώμη του 
Υπουργείου Τουρισμού και των οικείων Επαγγελματικών 
Οργανώσεων εργοδοτών και εργαζομένων του νομού. 

Αν εντός δέκα (10) ημερών από της αποστολής της 
σχετικής προσκλήσεως δεν γνωμοδοτήσουν το Υπουρ¬ 
γείο Τουρισμού και οι παραπάνω φορείς, οι αποφάσεις 
των νομαρχών εκδίδονται και χωρίς τη γνώμη τους. 

Με κοινή απόφαση των Υπουργών Εσωτερικών, Ερ¬ 
γασίας και Τουρισμού καθορίζεται η λειτουργία κατα¬ 
στημάτων τουριστικών περιοχών κατά τις Κυριακές και 
αργίες σε περίπτωση διαφωνίας των ανωτέρω φορέων 
και στις περιπτώσεις που οι ρυθμίσεις αφορούν δύο ή 
περισσοτέρους νομούς". 

Η παρ. 3 του άρθρου 3 του π.δ. 327/1992 καταργείται. 

Άρθρο 47 

Προσωπικό με σχέση ιδιωτικού δικαίου που είναι ήδη 
αποσπασμένο στο Υπουργείο Εργασίας, περιλαμβανό¬ 
μενου και του καί άρθρο 30 του ν. 1558/1985 προ¬ 
σωπικού, μπορεί να μετατάσσεται σε κενές οργανικές 
θέσεις μόνιμων υπαλλήλων του Υπουργείου, εφόσον 
ζητήσει τούτο εγγράφως μέσα σε ανατρεπτική προθε¬ 
σμία ενός (1) μηνός από την ισχύ του νόμου αυτού. 
Κατά την άνω μετάταξη προσμετράται για κάθε συνέπεια 
η προηγούμενη υπηρεσία του μετατασσόμενου στο Δη¬ 
μόσιο ή σε νομικό πρόσωπο του δημόσιου τομέα, ε- 
φαρμοζομένων αναλόγως κατά τα λοιπά των διατάξεων 
του ν. 1476/1984 (ΦΕΚ 136 Α ). 

Άρθρο 48 

Στην παρ. 12 του άρθρου 25 του ν. 2190/1994 (ΦΕΚ 
28 Α) προστίθεται εδάφιο ως εξής: 

Στη ρύθμιση αυτή υπάγονται και οι δικηγόροι, οι 
οποίοι παρέχουν υπηρεσίες στα Ν.Π.Δ.Δ. και Ν.Π.Ι.Δ. 
με σχέση έμμισθης εντολής". 

Άρθρο 49 

Τα μέχρι σήμερα φερόμενα ως πραχθέντα ποινικά 
αδικήματα εκ μέρους των μελών του Δ.Σ., του συνδι¬ 
καλιστικού Σωματείου της πρώην "Επιχείρησης Αστικών 
Συγκοινωνιών (Ε.Α.Σ.) και των εργαζομένων στην ε¬ 
πιχείρηση αυτή κηρύσσονται παραγεγραμμένα, εφόσον 

αφορούν πράξεις ή παραλείψεις σχετιζόμενες με ενέρ- 
γειές τους που είχαν πρόθεση και σκοπό να διαμαρ- 
τυρηθούν με οποιονδήποτε τρόπο, προκειμένου να 
διασφαλίσουν εργασιακά τους δικαιώματα και τη νομική 
μορφή της επιχείρησης. Επίσης, παραγράφονται και τα 
πραχθέντα ποινικά αδικήματα εκ μέρους των εργαζο¬ 
μένων και των συνδικαλιστικών στελεχών των πρώην 
Συγκοινωνιακών Επιχειρήσεων (Σ.Ε.Π.), πλην των αδι¬ 
κημάτων κλοπής, υπεξαίρεσης, πλαστογραφίας που α¬ 
φορούν περιουσία της πρώην Ε.Α.Σ., όπως και των 
συμπαρασταθέντων στους εργαζόμενους της Ε.Α.Σ. και 
των Σ.Ε.Π.. 

Άρθρο 50 

Αποζημιώσεις εργατότεχνιτών - άδεια σπουδών 
εργαζόμενοι μαθητές 

1. Κυρώνονται και αποκτούν ισχύ νόμου οι διατάξεις 
των άρθρων 4, 5 και 6 της Εθνικής Γενικής Συλλογικής 
Σύμβασης Εργασίας της 21ης Μαρτίου 1994 με αριθμό 
καταθέσεως στο Υπουργείο Εργασίας 24/23.3.1994 που 
έχουν ως εξής: 

"Άρθρο 4 

Αποζημιώσεις εργατότεχνιτών 

Οι αποζημιώσεις της παραγράφου 1 περ.ά του άρθρου 
3 του β.δ, 16/18.7.1920 στην περίπτωση καταγγελίας 
συμβάσεως εργασίας εργατότεχνιτών βελτιώνονται πέ¬ 
ραν των ρυθμίσεων του άρθρου 7 της από 10.3.1989 
Εθνικής Γενικής Συλλογικής Σύμβασης Εργασίας και 
καθορίζονται ως εξής: α) με τη συμπλήρωση 15 ετών, 
78 ημερομίσθια και β) με τη συμπλήρωση 20 ετών 
υπηρεσίας, 91 ημερομίσθια. 

Άρθρο 5 

Άδεια για συμμετοχή σε εξετάσεις 

Αυξάνεται σε 20 ημέρες η άδεια της παρ. 1 άρθρο 
2 του ν. 1346/1983 για συμμετοχή σε εξετάσεις των 
εργαζομένων μαθητών ή σπουδαστών ή φοιτητών εκ¬ 
παιδευτικών μονάδων οποιουδήποτε τύπου και οποιοσ¬ 
δήποτε βαθμίδας του Δημοσίου ή εποπτευομένων από 
το Δημόσιο με οποιονδήποτε τρόπο, οι οποίοι δεν 
έχουν συμπληρώσει το 25ο έτος της ηλικίας τους. Η 
άδεια αυτή χορηγείται σε συνεχείς ημέρες ή τμηματικά. 

Άρθρο 6 

Αμοιβή εργαζομένων μαθητών 

Εργαζόμενοι, που φοιτούν κανονικά και αποδεδειγμένα 
στη δευτεροβάθμια γενική ή τεχνική ή επαγγελματική 
εκπαίδευση σε δημόσιες ή ιδιωτικές σχολές αναγνω¬ 
ρισμένες από το κράτος και δεν έχουν συμπληρώσει 
το 18ο έτος της ηλικίας τους, δεν απασχολούνται 
περισσότερο από έξι (6) ώρες την ημέρα". 

2. Η άδεια της συμμετοχής στις εξετάσεις είναι 
αμειβόμενη, σύμφωνα με την ισχύουσα νομοθεσία. 

Άρθρο 51 

Η εισφορά υπέρ του ΤΕΑΠΟΚΑ των υπαλλήλων του 
Υπουργείου Εργασίας και της Γ.Γ.Κ.Α. ορίζεται ίση με 
την εκάστοτε καταβαλλόμενη εισφορά των διοικητικών 


υπαλλήλων του Ι.Κ.Α., όπως αυτή ορίζεται στο εδάφιο 
γ’ της παρ. 1 του άρθρου 5 του ν.δ. 980/1942 (ΦΕΚ 
24 Α). / 

Άρθρο 52 

Συνιστάται στη Νομαρχία Λέσβου Διεύθυνση Επιθεώ¬ 
ρησης Εργασίας, που συγκροτείται από δύο (2) Τμήματα 
και ένα (1) Γραφείο και λειτουργούν σύμφωνα με τη 
Διοικητική Οργάνωση του Υπουργείου, 

ΚΕΦΑΛΑΙΟ Τ 
Άρθρο 53 

1. Μετά την παρ. 11 του άρθρου 46α, που προστέθηκε 
με το άρθρο 14 του ν. 2000/1991 (ΦΕΚ 206 Α),στο 
άρθρο 46 του ν. 1892/1990 (ΦΕΚ 101 Α ) προστίθεται 
παράγραφος 11α ως εξής: 

“11α. Μέχρι την έκδοση της προαναφερόμενης από¬ 
φασης ο εκκαθαριστής επαναλαμβάνει μία ακόμη φορά 
το διαγωνισμό, εφόσον τούτο ζητηθεί εγγράφως από 
τους πιστωτές που εκπροσωπούν το πενήντα ένα τοις 
εκατό (51%) του συνόλου των κατά της επιχείρησης 
της παραγράφου 1 του παρόντος άρθρου, απαιτήσεων. 
Στην περίπτωση αυτή δημοσιεύεται νέα πρόσκληση 
εκδήλωσης ενδιαφέροντος, συντάσσεται νέο υπόμνημα 
προσφοράς που καταγράφει επακριβώς το ενεργητικό, 
όπως αυτό υπάρχει στη φάση αυτή και δημοσιεύεται 
νέα διακήρυξη διενέργειας πλειοδοτικού διαγωνισμού. 
Η διενέργεια του τρίτου διαγωνισμού διέπεται από τις 
ρυθμίσεις των παραγράφων 3, 4, 5 του άρθρου αυτού, 
οι προθεσμίες δε που προβλέπουν αρχίζουν από την 
προαναφερόμενη παραγγελία των πιστωτών προς τον 
εκκαθαριστή για την επανάληψη του διαγωνισμού, οι 
οποίοι δύνανται να ζητήσουν» επίσης, από τον εκκα- 
θαριστή στο νέο υπόμνημα προσφοράς να καταγράφεται 
το σύνολο του ενεργητικού της υπό εκποίηση επιχεί¬ 
ρησης, κατά τις τυχόν αυτοτελείς λειτουργικές επιχει¬ 
ρηματικές του ενότητες, καθώς και τα τυχόν στοιχεία 
του ενεργητικού που δεν αφορούν στην εξυπηρέτηση 
επιχειρηματικών λειτουργιών, για τη μεταβίβαση των 
οποίων θα προβλέπεται η δυνατότητα υποβολής αυτο¬ 
τελών προσφορών. Ως προς τη μεταβίβαση της ομάδας 
των μη λειτουργικών στοιχείων του ενεργηπκού δεν 
ισχύουν οι απαλλαγές της παραγράφου 4 του παρόντος. 
Στην περίπτωση αυτήν αναστέλλεται υποχρεωτικά μέχρι 
την ολοκλήρωση του τρίτου αυτού διαγωνισμού ή την 
κήρυξή του ως άγονη, κάθε διαδικασία πώλησης με 
πλειστηριασμό των περιουσιακών στοιχείων της επιχεί¬ 
ρησης, σύμφωνα με τις διατάξεις του άρθρου 9 του ν. 
1386/1983". 

2. Μετά την παρ. 7 του ίδιου ως άνω άρθρου 14 του 
ν. 2000/1991 προστίθεται παρ. 7α ως εξής: 

"7.α. Αν οι πιστωτές εντός ενός (1) μηνός από της 
υποβολής σε αυτούς της παραπάνω έκθεσης αξιολό¬ 
γησης του εκκαθαριστή δεν υποβάλλουν προς αυτόν 
γραπτώς τη σχετική οριστική απόφασή τους και τις 
τυχόν παρατηρήσεις τους, η έγκρισή τους τεκμαίρεται 
δεδομένη και ο εκκαθαριστής συνάπτει εγκύρως τη 
σύμβαση μεταβίβασης με τον πλειοδότη, σύμφωνα με 
τα παραπάνω". 

3. Η παρ. 10 του ίδιου ως άνω άρθρου 14 του ν. 
2000/1991 αντικαθίσταται ως εξής: 

ΊΟ. Ο εκκαθαριστής, εντός δεκαπέντε (15) ημερών 

από τη μεταβίβαση του ενεργητικού κατά τα προανα- 
φερόμενα, υπρχρεούται να δημοσιεύσει σε δύο ημερή¬ 
σιες εφημερίδες, μιρ Αθηναϊκή και μια της πρωτεύουσας 
του νομού της έδρας της επιχείρησης, πρόσκληση 
αναγγελίας απαιτήσεων προς ικανοποίηση των απαιτή¬ 
σεων των πιστωτών. 

Οι δανειστές, εντός ενός (1) μηνός από τη δημοσίευση 
της πρόσκλησης, έχουν δικαίωμα να αναγγείλουν τις 
απαιτήσεις τους. Στη συνέχεια ο εκκαθαριστής συντάσ¬ 
σει πίνακα κατάταξης, σύμφωνα με τις διατάξεις των 
άρθρων 975 έως 979 και 1007 του Κ.Πολ.Δ., εντός 
δεκαπέντε (15) ημερών από τη λήξη της παραπάνω 
προθεσμίας αναγγελίας." 

4. Η παράγραφος 13 του ίδιου ως άνω άρθρου 14 
του ν. 2000/1991 αντικαθίσταται ως εξής: 

Ί3. Η σύμβαση μεταβίβασης της παραγράφου 7, οι 
συνεπεία αυτής μεταβιβάσεις, οι μεταγραφές και κάθε 
άλλη, προς πραγμάτωση αυτής, πράξη, απαλλάσσονται 
από κάθε φόρο, τέλος ή δικαίωμα Δημοσίου ή τρίτων, 
καθώς και του χαρτοσήμου. Επίσης απαλλάσσονται του 
φόρου οι τόκοι του τυχόν πιστωθέντος τιμήματος. 

Η απαλλαγή από φόρους, τέλη και δικαιώματα επέρ¬ 
χεται από την κατάθεση του σχεδίου της προαναφε- 
ρόμενης σύμβασης στην αρμόδια Δ.Ο.Υ., χωρίς να 
απαιτείται η υποβολή οποιοσδήποτε δήλωσης. 

Η υπό μεταβίβαση επιχείρηση απαλλάσσεται της υ¬ 
ποχρέωσης προσκόμισης πιστοποιητικού φορολογικής 
και ασφαλιστικής ενημερότητας για τη σύναψη της 
σύμβασης μεταβίβασης, για τη λήψη δανείων, ενόσω 
αυτή τελεί υπό το καθεστώς της κατά το παρόν άρθρο 
ειδικής εκκαθάρισης και για κάθε άλλη συναλλαγή της 
με το Δημόσιο. 

Τα δικαιώματα και οι αμοιβές συμβολαιογράφων, δι¬ 
κηγόρων, δικαστικών επιμελητών και υποθηκοφυλάκων 
για τη σύμβασή και κάθε άλλη, προς πραγμάτωση αυτής, 
πράξη περιορίζονται στο τριάντα τοις εκατό (30%) 
αυτών. 

Οι διατάξεις της παρούσας παραγράφου ισχύουν α- 
ναλόγως και επί των κατά το άρθρο 9 του ν. 1386/1983 
πλειστηριασμών που διατάσσονται, σύμφωνα με τις δια¬ 
τάξεις της παραγράφου 11." 

5. Μετά την παράγραφο 16 του ίδιου ως άνω άρθρου 
14 προστίθενται παράγραφοι 17, 18, 19 και 20 ως εξής: 

Ί7. Μετά την κήρυξη ως άκαρπων δύο τουλάχιστον 
από τους προβλεπόμενους παραπάνω διαγωνισμούς, οι 
πιστωτές που εκπροσωπούν το πενήντα ένα τοις εκατό 
(51%) τουλάχιστον των κατά της επιχείρησης απαιτή¬ 
σεων της παραγράφου 12 του παρόντος άρθρου, δύ- 
νανται να ζητήσουν από το Εφετείο της έδρας της 
επιχείρησης την ανάκληση της απόφασης με την οποία 
διατάχθηκε η κατά το παρόν άρθρο ειδική εκκαθάριση 
της επιχείρησης. Σε περίπτωση ανάκλησης οι πράξεις 
του εκκαθαριστή παραμένουν ισχυρές, η δε αμοιβή του 
προσδιορίζεται λαμβανομένου υπόψη και του μέσου 
όρου των προσφορών που υποβλήθηκαν κατά τους 
διενεργηθέντες διαγωνισμούς. 

18. Η ανάληψη από το Δημόσιο των μέχρι 31.12.1992 
πάσης φύσεως ληξιπρόθεσμων υποχρεώσεων προς το 
Ι.Κ.Α. και λοιπούς ασφαλιστικούς οργανισμούς των ε¬ 
πιχειρήσεων που απαριθμούνται στο άρθρο 74 του ν. 
2127/1993, καθώς και όλων των επιχειρήσεων που 
έχουν υπαχθεί στο κατά το παρόν άρθρο καθεστώς 
της ειδικής εκκαθάρισης, παρατείνεται μέχρι 31.12.1994, 
με ανάλογη εφαρμογή και των υπόλοιπων διατάξεων 
του προαναφερόμενου άρθρου. 


19. Το εφετείο της έδρας της επιχείρησης, μετά από 
αίτηση του εκκαθαριστή ή των πιστωτών του πενήντα 
ένα τοις εκατό (51%) των κατά της επιχείρησης απαι¬ 
τήσεων, δύναται να ανακαλέσει προηγούμενη απόφασή 
του που διέτασσε την κατά το άρθρο 9 του ν. 1386/1983 
τμηματική πώληση της επιχείρησης:, τάσσοντας συγ¬ 
χρόνως ρητή προθεσμία προς διενέργεια του γ* δια¬ 
γωνισμού, Οι μέχρι τότε πρήξεις του εκκαθαριστή πα¬ 
ραμένουν ισχυρές. 

20. Αναφορικά με τη μεταβίβαση των επιχειρήσεων 
του Ομίλου Πειραϊκής - Πατράικής, παρέχεται η δυνα¬ 
τότητα στον εκκαθαριστή, από το ενεργητικό της ε¬ 
ταιρείας "ΠΕΙΡΑΊΧΗ - ΠΑΤΡΑΊΚΗ ΒΙΟΜΗΧΑΝΙΑ ΒΑΜ- 
ΒΑΚΟΣ Α.Ε. να εξαιρέσει όλα τα σήματα που ανήκουν 
σε αυτήν, προκειμένου να μεταβιβασθούν στις εταιρείες 
του ομίλου που τα χρησιμοποιούσαν επί σειράν ετών." 

Άρθρο 54 
Αμοιβή σερβιτόρων 

1. Η αμοιβή που δίδεται στους σερβιτόρους των 
καφενείων, ζαχαροπλαστείων, γαλακτοπωλείων, μπαρ, 
ουζερί, αναψυκτηρίων, καφεζυθοζαχαροπλαστείων, κυ¬ 
λικείων γενικά και λοιπών παρόμοιων καταστημάτων 
καθορίζεται σε ποσοστό δεκαέξι τοις εκατό (16%) στο 
λογαριασμό των πελατών. 

2. Η αμοιβή που δίδεται στους σερβιτόρους των 
εστιατορίων, ζυθεστιατορίων, οινομαγειρείων, ταβερνών, 
πιτσαριών, κέντρων διασκέδασης γενικά, καθώς καί 
γαλακτοπωλείων, που προσφέρουν και χορτοφαγία και 
των μικτών αυτών, ανεξάρτητα της κατηγορίας κατά- 
ταξής τους καθορίζεται σε ποσοστό δεκατρία τοις εκατό 
(13%) στο λογαριασμό των πελατών, από το οποίο το 
μεν δέκα τοις εκατό (10%) δίνεται στους σερβιτόρους 
το δε τρία τοις εκατό (3%) στους βοηθούς τους, εφόσον 
υπάρχουν βοηθοί. Αν δεν υπάρχουν βοηθοί, η αμοιβή 
καθορίζεται σε ποσοστό έντεκα τοις εκατό (11%) στους 
λογαριασμούς τών πελατών. 

3. Την κατά περίπτωση αμοιβή σερβιτόρου δικαιούται 
κάθε πρόσωπο, το οποίο σερβίρει πελάτες του κατα¬ 
στήματος. 

4. Οι σερβιτόροι δικαιούνται αμοιβής μόνο για τα είδη 
που προσφέρουν σε καθήμενους πελάτες του κατα¬ 
στήματος. 

5. Η αμοιβή σερβιτόρου υπολογίζεται στο λογαριασμό 
των πελατών για τα είδη που κατανάλωσαν, χωρίς τις 
επιβαρύνσεις από φόρους και τέλη, που αποδίδονται 
στο Δημόσιο ή Ο.Τ.Α.. 

6. Ευνοϊκότεροι όροι αμοιβής που καθορίζονται με 
Συλλογικές Συμβάσεις Εργασίας, κανονισμούς εργασίας, 
όρους ατομικών συμβάσεων εργασίας, υπερισχύουν των 
ρυθμίσεων αυτού του νόμου. 

Άρθρο 55 

Κυρώνεται και έχει ισχύ νόμου η από 25 ΜαΓου 1994 
Συλλογική Σύμβαση Εργασίας για τα έτη 1994 - 1995 
μεταξύ της Ομοσπονδίας Τραπεζοϋπαλληλικών Οργα¬ 
νά ων ,λλάδος (Ο.Τ.Ο.Ε.) και Τραπεζών, που κατα¬ 
τέθηκε στο Υπουργείο Εργασίας (Πράξη Καταθέσεως 
83/3.6.1994). 

Άρθρο 56 

1. Η εκλογή των αντιπροσώπων των πρωτοβάθμιων 

ναυτεργατικών οργανώσεων και των αναπληρωτών τους, 
στα Συνέδρια των Εργατικών Κέντρων, η εκλογή των 
συνέδρων της Πανελλήνιας Ναυτικής Ομοσπονδίας, οι 
οποίοι θα εκλέξουν τους αντιπροσώπους στη Γενική 
Συνομοσπονδία Εργατών της Ελλάδος και η εκλογή 
των τελευταίων γίνεται με το σύστημα της απλής 
αναλογικής. 

2. Ο αριθμός των αντιπροσώπων κατανέμεται μεταξύ 
των συνδυασμών και των μεμονωμένων υποψηφίων 
ανάλογα με την εκλογική τους δύναμη. Το σύνολο των 
έγκυρων ι|Γ|φοδελτίων διαιρείται με τον αριθμό των 
αντιπροσώπων που εκλέγονται. Το πηλίκον αυτής της 
διαίρεσης, παραλειπομένου του κλάσματος, αποτελεί 
το εκλογικά μέτρο. Κάθε συνδυασμός εκλέγει τόσους 
αντιπροσώπους όσες φορές χωρεί το εκλογικό μέτρο 
στο αριθμό των έγκυρων ψηφοδελτίων που έλαβε. 

3 Μεμονωμένος -υποψήφιος που έλαβε τον ίδιο ή 
μεγαλύτερο αριθμό ι]*νΡ ων από το εκλογικό μέτρο 
εκλέγεται αντιπρόσωπος, εφόσον ήταν υποψήφιος για 
τη θέση αυτή. 

4. Συνδυασμός που περιλαμβάνει υποψηφίους λιγό- 
τερους από αυτούς που του ανήκουν, εκλέγει τόσους 
μόνο, όσοι είναι οι υποψήφιοί του. * 

5. Ο αριθμός των αντιπροσώπων που δεν καλύπτεται, 
σύμφωνα με τις προηγούμενες παραγράφους, κατανέ- 
μεται από μια θέση στους συνδυασμούς εκείνους που 
έχουν εκλέξει έναν αντιπρόσωπο και οι οποίοι συγκε¬ 
ντρώνουν υπόλοιπο ψηφοδελτίων μεγαλύτερο από το 
1/3 του εκλογικού μέτρου και που πλησιάζουν περισ¬ 
σότερο το εκλογικό μέτρο. 

6. Ο αριθμός των αντιπροσώπων, που δεν καλύπτεται 
και μετά την εφαρμογή των διατάξεων της προηγού¬ 
μενης παραγράφου κατανέμεται μεταξύ των συνδυα¬ 
σμών, που έχουν το μεγαλύτερο υπόλοιπο ψηφοδελτίων, 
από έναν αντιπρόσωπο. Σε περίπτωση ισοδυναμίας 
γίνεται κλήρωση. 

7. Σε περίπτωση αντικειμενικής αδυναμίας, λόγω ναυ- 
τολογήσεως των κατά τα ανωτέρω εκλεχθέντων αντι¬ 
προσώπων και των αναπληρωτών τους να συμμετέχουν 
στα Συνέδρια, ορίζονται εκπρόσωποί τους από το Διοι¬ 
κητικό Συμβούλιο ή τις διοικήσεις, κατά σειρά σταυρών 
προτίμησης του ίδιου ψηφοδελτίου και, αν το ψηφοδέλτιο 
έχει εξαντληθεί, πρόσωπο προτεινόμενο από το συν¬ 
δυασμό. 

8. Οι ναυτεργατικές οργανώσεις υποχρεούνται με 
αποφάσεις των Διοικητικών τους Συμβουλίων ή των 


Διοικήσεών τους να τροποποιήσουν τα καταστατικά 
τους, σύμφωνα με τις διατάξεις αυτού του άρθρου, 
εντός προθεσμίας έξι (6) μηνών από της ενάρξεως 
ισχύος του παρόντος νόμου. 

Άρθρο 57 

α. Στο εδάφιο α' της παράγραφου 8 του άρθρου 1 
του ν. 2206/1994 (ΦΕΚ 62 Α'/ προστίθεται φράση ως 
ακολούθως: 

Σε περίπτωση άπρακτης παρέλευσης προθεσμίας 
δεκαπέντε (15) ημερών από την έγγραφη πρόσκληση 
του Υπουργού Τουρισμού προς τον Πρόεδρο του Σ.τ.Ε. 
για ορισμό Αντιπροέδρου του Σ.τ.Ε. ως Προέδρου της 
Επιτροπής, ο Υπουργός Τουρισμού, με απόφασή του, 
ορίζει ως Πρόεδρο της Επιτροπής ανώτατο δικαστή 
των πολιτικών ή διοικητικών δικαστηρίων εν ενεργεία 
ή μη. Για το διορισμό εν ενεργεία δικαστή απαιτείται 
προηγούμενη απόφαση του Ανώτατου Δικαστικού Συμ¬ 
βουλίου του οικείου κλάδου". 

β. Στην παρ. 8 του άρθρου 1 του ν. 2206/1994 (ΦΕΚ 
62 Α') προστίθεται εδάφιο η' ως ακολούθως: 

'η. Η συγκρότηση της Επιτροπής πρέπει να γίνει 
μέσα στην προθεσμία για την υποβολή των προσφορών". 

γ. Η παρ. 2 του άρθρου 41 του ν. 2160/1993 (ΦΕΚ 
118 Α') συμπληρώνεται με την αναφορά του διαγράμ¬ 
ματος του τουριστικού λιμένα Φλοίσβου Αττικής, το 
οποίο εφεξής προσαρτάται και αποτελεί αναπόσπαστο 
μέρος του ν. 2160/1993. 

δ. Στην παρ. 5 του άρθρου 30 του ν. 2160/1993 (ΦΕΚ 
118 Α') προστίθεται παραγράφος ως ακολούθως: 

’Σε περίπτωση κατά την οποία στη χερσαία ζώνη 
χωροθετημένου τουριστικού λιμένα προτείνεται η εγκα¬ 
τάσταση επιχείρησης καζίνο, κατά τις διατάξεις του ν. 
2206/1994 (ΦΕΚ 62 Α ) η παραχώρηση της χρήσης και 
εκμετάλλευσης του τουριστικού λιμένα, συμπεριλαμβα- 
νομένης και της χερσαίας ζώνης διενεργείται από την 
Επιτροπή των διατάξεων των παραγράφων 7 και 8 και 
τη Γραμματεία της παραγράφου 10 του άρθρου 1 του 
ν. 2206/1994, μετά από προηγούμενη γνώμη της Επι¬ 
τροπής του άρθρου 30 του ν. 2160/1993. 

Η παραχώρηση διενεργείται σύμφωνα με τη διαδικασία, 
που προβλέπεται στις διατάξεις των παραγράφων 7, 
12, 13, 14, 15 του άρθρου 1 και του άρθρου 2 του ν. 
2206/1994, σε συνδυασμό με την παρ. 7 του άρθρου 
31 του ν. 2160/1993". 

Αρθρο 58 

Η ισχύς αυτού του νόμου αρχίζει από τη δημοσίευσή του 
στην Εφημερίδα της Κυβερνήσεως, εκτός εάν προβλέπε- 
ται ειδικό στις ανωτέρω διατάξεις. 

Παραγγέλλομε τη δημοσίευση του παρόντος στην Εφη¬ 
μερίδα της Κυβερνήσεως και την εκτέλεσή του ως νόμου 
του Κράτους. 


Αθήνα, 5 Ιουλίου 1994 

Ο ΠΡΟΕΔΡΟΙ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΟΙ ΥΠΟΥΡΓΟΙ 


ΠΡΟΕΔΡΙΑΣ 

ΕΘΝΙΚΗΣ ΟΙΚΟΝΟΜΙΑΣ 

ΤΗΣ ΚΥΒΕΡΝΗΣΗΣ 


Α. ΠΕΠΟΝΗΣ 

Γ. ΠΑΠΑΝΤΩΝΙΟΥ 

ΟΙΚΟΝΟΜΙΚΩΝ 

ΓΕΩΡΓΙΑΣ 

Α. παπαδοπουλογ 

Γ. ΜΟΡΑΪΤΗΣ 

ΕΡΓΑΣΙΑΣ 

ΔΙΚΑΙΟΣΥΝΗΣ 

Ε. ΠΑΝ ΝΟΠΟΥΛΟΣ 

Γ. ΚΟΥΒΕΛΑΚΗΣ 

ΤΟΥΡΙΣΜΟΥ 

ΕΜΠΟΡΙΚΗΣ ΝΑΥΤΙΛΙΑΣ 

Δ. ΛΙΒΑΝΟΣ 

Γ. ΚΑΤΣΙΦΑΡΑΣ 

ΠΕΡΒΑΛΛΟΝΤΟΣ, ΧΩΡΟΤΑΒΑΣ 

ΒΙΟΜΗΧΑΝΙΑΣ, ΕΝΕΡΓΕΙΑΣ 

ΚΑΙ ΔΗΜΟΣΙΩΝ ΕΡΓΩΝ 

ΚΑΙ ΤΕΧΝΟΛΟΓΙΑΣ ΚΑΙ 


ΕΜΠΟΡΙΟΥ 

Κ. ΛΑΛΗΤΗΣ 

Κ. ΣΗΜΙΤΗΣ 


ΥΦΥΠΟΥΡΓΟΣ 

ΥΓΕΙΑΣ. ΠΡΟΝΟΙΑΣ ΚΑΙ ΚΟΜΩΝΚΩΝ ΑΣΦΑΛΙΣΕΩΝ 

Φ. ΙΩΑΝΝΙΛΗΣ 


Θεωρήθηκε και τέθηκε η Μεγάλη Σφραγίδα του Κράτους 
Αθήνα, 6 Ιουλίου 1994 

Ο ΕΠΙ ΤΗΣ ΔΚΑΙΟΣΥΝΗΣ ΥΠΟΥΡΓΟΣ 

Γ. ΚΟΥΒΕΛΑΚΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




